
Inversio  vesicæ  urinariæ  oij  Liixationes  femormn  congenitæ  hos  samme  Individ. 


Den  saakaldte  Inversio  vesicæ  urinariæ  og  den  medfødte  Laarbensluxation  ere  hver 
for  sig  ikke  saa  sjeldent  forekommende  Deformiteter,  men  forenede  sammen  hos  et  Indi- 
vid ere  de  ikke  forhen,  saavidt  mig  bekjendt,  bievne  observerede,  idetmindste  ikke  hos  et 
ungt  Barn.  Det  er  faldet  i min  Lod  at  iagttage  en  saadan  Kombination.  Da  Undersøgel- 
sen af  Tilfældet  ikke  er  indskrænket  til  Individets  levende  Live,  men  har  faaet  sin  Fuld- 
stændiggjørelse  ved  anatomisk  Dissektion,  er  saaledes  det  nødvendige  Materiale  givet  for 
en  nøjagtig  Kunskab  i pathologisk-anatomisk  Henseende.  Naar  jeg  paa  de  følgende  Blade 
meddeler  denne  Kasus,  holder  jeg  mig  væsentligt  til  den  anatomiske  Side  af  samme,  dels 
fordi  denne  ligger  tydeligst  indenfor  min  Undersøgelse,  og  dels  fordi  den  pathologiske  Af- 
vigelse i levende  Live  kuns  i Forbigaaende,  om  jeg  saa  maa  udtrykke  mig,  kom  til  min 
Kunskab.  Det  maa  desuden  bemærkes,  at  Laarbensluxationerne  først  bleve  iagttagne  ved 
Ligets  Sektion.  Men  jeg  har  ikke,  efter  nogen  Overvejelse,  antaget  det  at  medføre  nogen 
Nytte,  blot  og  bart  at  beskrive  det  anatomiske  Fund:  et  Exempel  mere  paa  den  Kombi- 
nation af  Deformiteter,  som  den  menneskelige  Organisme  kan  fremvise,  det  vilde  være  det 
Hele.  Jeg  har  derfor  troet  det  rigtigst,  efter  Tilfældets  Beskrivelse,  at  levere  en  Del  af, 
hvad  der  i Literaturen  er  opbevaret  angaaende  Inversio  vesicæ  urinariæ  og  Luxationes 
femoris  congenitæ,  med  Hensyn  til  Anskuelserne  om  deres  Oprindelse  og  med  Hensyn  til 
den  Hjælp,  som  Lægekunsten  hidtil  har  kunnet  yde  mod  enhver  af  disse  Deformiteter, 
der  hver  for  sig  er  mere  end  nok  til  at  henvise  et  Menneske  til  en  ulykkelig  Tilværelse. 
Det  skulde  være  mig  kjært,  om  denne  lille  Afhandling  paa  den  Vis  kunde  faa  et  ringe 
Værd  udenfor  den  nøgne  Observation. 


Efter  Opfordring  af  en  Kollega  undersøgte  jeg  i Forening  med  ham  i Februar  Maa- 
ned  1854  et  nogle  Uger  gammelt  Pigebarn  med  en  medfødt  Deformitet  i Regio  hypoga- 
strica  et  pudendalis.  Barnet,  hvis  Undersøgelse  indskrænkede  sig  til  den  paapegede  Defor- 
mitet, led  af  Inversio  v:  Prolapsus,  v:  Extroversio  vesicæ  urinariæ,  hvis  nøjagtigere  Beskri- 
velse vil  finde  sin  passende  Plads  i det  Følgende.  Kun  her  vil  jeg  anføre,  at  Aabningen 
i Underlivsvæggen,  hvorigjennem  Urinblærens  røde  bagre  Væg  prominerede  noget,  havde 
en  rundagtig  Form,  stødte  opad  til  Navlearret,  der  dannede  et  lidet  Hernia  umbilicalis,  og 
gik  nedad  over  i de  ydre  Kjønsdele.  Aabningerne  for  Urinlederne  vare  situerede  i 2 vor- 

teformige  Forhøjninger,  af  hvilke  den  klare  Urin  i Barnets  rolige  Tilstand  sintrede  ud, 
men  derimod  sprøjtede  ud  i korte  Straaler,  saasnart  man  trykkede  Blærevæggen  ind  i Un- 
derlivshulen,  en  Manøvre,  som  syntes  at  fremkalde  Smerte.  De  opad  divergerende  Labia 
majora  og  minora  vare  tydelige  nok,  ligeledes  en  med  en  rund  Aabning  forsynet  Hymen, 
der  udgjorde  Grændseskjellet  imellem  Vagina  og  det  rudimentære  Vestibulum.  Symphysis 
ossium  pubis  manglede,  ja  Afstanden  var  saa  stor,  at  Skambenenes  horizontale  Grene 
ikke  kunde  antages  at  være  fuldkomment  udviklede. 

Den  29de  August  1855  blev  Barnet,  da  1^  Aar  gammelt,  forevist  i det  medicinske 
Selskab,  dels  for  at  give  dettes  Medlemmer  Anledning  til  at  se  denne  medfødte  Deformitet 
dels  for  at  fremkalde  en  Diskussion  om,  hvad  der  med  Hensyn  til  samme  kunde  eller 
burde  gjøres,  om  noget  operativt  Indgreb  kunde  finde  Anvendelse,  eller  om  man  burde 
indskrænke  sig  alene  til  palliativ  Behandling.  Ved  denne  Lejlighed  saaes  Urinen  i Barnets 
rolige  Tilstand  ikke  alene  at  afgaae  draabevis  fra  Ureterernes  Aabninger,  men  undertiden 
endog  i korte  Straaler 

I Midten  af  Oktober  Maaned  samme  Aar  indlagdes  Barnet  i Børnehospitalet,  lidende 
af  Cholerine,  hvoraf  det  bortrykkedes  den  20de  Oktober.  Moderen  var  kort  iforvejen  død 
af  Cholera.  Sektionen  blev  foretaget  den  følgende  Dag,  og  for  at  erhverve  et  Præparat 
for  det  pathologiske  Museum,  blev  det  tilladt  mig  at  udføre  samme.  Da  det  havde  været 
forbundet  med  Vanskelighed  at  erholde  Faderens  Samtykke  til  Sektionen,  maatte  Bækkenet 
med  dets  Indhold  og  Deformiteten  saaledes  udtages,  at  Huden  derefter  kunde  [sammenhef- 
tes over  et  Træstykke,  der  skulde  imitere  det  borttagne  Parti.  Under  denne  Dissektion 
kom  jeg  først  efter,  at  Barnet  tillige  havde  lidt  af  Luxationes  femorum  congenitæ,  hvorom 
de  fyldige  Underextremiteter  ikke  afgave  nogen  Antydning  ved  nogensomhelst  iøjnefaldende 
Formforandring.  Heller  ikke  vare  disse  Luxationer  iagttagne  enten  af  Forældrene  eller  de 
behandlende  Læger,  naturligvis  af  den  Grund,  at  de  endnu  vare  ineomplete,  hvilket  vil 
blive  tydeligt  af  den  følgende  Beskrivelse.  Jeg  anfører  kun  dette  her,  for  at  man  kan 
indse  Grunden  til,  at  ikke  alle  bløde  Dele  omkring  Articulationen  bleve  bevarede,  — Noget, 
som  ikke  kunde  finde  Sted,  dels  formedelst  den  Maade,  hvorpaa  Præparatet  maatte  bort- 
tages, for  at  ingen  iøjnefaldende  Vansiren  skulde  resultere,  dels  formedelst  Uvidenheden  om 
sidstnævnte  Deformitets  Tilstedeværelse.  Men  efterat  det  ene  Laarben  var  borttaget,  og 
derved  Beskaffenheden  af  Deformiteten  var  bleven  klar,  blev  Articulationen  paa  den  anden 
Side  med  de  nærmest  om  samme  liggende  Muskler  helt  bevaret.  For  den  anatomiske  Un- 
dersøgelse gik  herved  intet  Væsentligt  tabt,  da  Benenes  og  Ledehulens  Forhold  kunde 
fremstilles  tydeligt  paa  den  første  Side,  hvorimod  de  ved  Ledet  interesserede  Dele  kunde 
udpræpareres  paa  den  anden.  Efterat  Alt  var  dissekeret  for  at  tydeliggjøre  begge  hine  med- 
fødte Deformiteters  Beskaffenhed,  blev  Præparatet  forevist  i det  medicinske  Selskab. 


Hos  Faderen  har  jeg  angaaende  Barnet  og  dets  Moder  erholdt  følgende  Oplysninger. 
Det  fødtes  den  2den  Februar  1854,  og  døde  den  20de  Oktober  1855,  var  altsaa  over  20 
Maaneder  gammelt.  Det  havde  ikke  været  sygt,  førend  det  blev  angrebet  af  Cholerine. 
Faderen  havde  ikke  iagttaget  noget  Usædvanligt  ved  Barnets  Underextremiteter,  men  ved 
nøjere  Udspørgen  oplystes,  at  det  henved  3 Maaneder  før  dets  Død  havde  begyndt  at  gaa, 

men  vaklende,  ved  at  holde  sig  ved  Stole,  Bænke  o.  s.  v.,  eller  ved  at  føres  ved  Haanden. 
Det  kunde  staa  oprejst  uden  Støtte,  men  kunde  ikke  gjøre  noget  Skridt,  uden  at  Hæn- 
derne fik  et  Holdepunkt.  Moderen  døde  af  Cholera  3 Uger  før  Barnet;  hun  var  dengang 
34  Aar  gammel.  I hendes  22de  Aar  havde  hun  udenfor  Ægteskab  født  et  velskabt  Dren- 
gebarn, der  døde  af  Hjernebetændelse,  da  det  var  Aar  gammelt.  I Ægteskabet  fødte 
hun  en  veldannet  Pige,  der  nu  er  6 Aar  gammel,  dernæst  en  Dreng,  som  døde  af 
Hjernebetændelse,  saa  det  Pigebarn,  hvorom  ovenfor  er  talt,  og  endelig  Tvillinger  (Dreng 
og  Pige),  begge  velskabte,  der  døde  kort  før  og  efter  Moderen,  ligesom  hun  af  Cholera. 
Under  Svangerskabet  med  det  misdannede  Barn  befandt  hun  sig  fuldkomment  vel,  og  Intet 
var  tilstødt,  som  i fjerneste  Maade  kunde  henføres  som  Aarsag  til  Deformiteterne  hos  Bar- 
net. Hun  var  af  cholerisk  Temperament.  Hverken  i hendes  eller  Mandens  Familie  exi- 
sterede  Misdannelser. 


Efter  denne  historiske  Fremstilling  gaar  jeg  over  til  Præparatets  anatomiske  Beskrivelse. 

Blærens  Slimhinde,  der  i levende  Live  var  meget  karholdig  og  af  en  intens  rød 
Farve,  antog  efter  Døden  en  blaalig  Kolør;  den  gik  med  skarp  Grændse  over  i den  om- 
givende Hud,  og  fortsatte  sig  nedad  i det  rudimentære  Vestibulum.  Den  naaede  ikke  fuldt 
i Flugt  med  de  omgivende  Dele.  Dens  mest  fremragende  Del  ere  2 Papiller,  hver  af  en  stor 
Erts  Størrelse,  i hvis  Centrum  sees  en  Aabning,  igjennem  hvilken  en  Sonde  kan  føres  ind 
i Urinlederen;  de  ligge  i lige  Højde,  nøjagtigt  i Midten  af  en  Linje  fra  Hymens  Aabning 
til  Navlens  underste  Rand,  nemlig  1.5  Cm.  fra  hvert  Punkt.  Papillerne  ligge  i fuldkom- 
men Kontakt,  kun  nedad  er  imellem  dem  en  fremspringende  Fold  af  Slimhinden.  Afstan- 
den imellem  begge  Aabninger  er  1 Cm.  Idet  Slimhinden  nedad  gaar  over  i Hymen,  bli- 
ver den  glattere,  og  her  sees  endel  Glandelaabninger.  Paa  hver  Side  danner  den  her  for- 
tyndede Cutis  en  liden  Fold,  førend  den  forener  sig  med  Blærevæggen,  og  under  disse 
Folder  ligger  Slimhinden  noget  skjult.  Opad  ligger  Foreningen  imellem  Hud  og  Slimhinde 
mere  for  Dagen.  Blærens  Bredde  er  3 Cm.  og  dens  Højde  som  allerede  nævnt  3 Cm; 
den  har  idethele  en  næsten  rund  Form.  Navlearret,  der  er  dobbelt  saa  bredt  som  højt 
(2  og  1 Cm.),  danner  en  jevn  Fremstaaenhed;  det  er  meget  lavt  situeret  paa  Underlivet, 
nemlig  kun  1 Cm.  ovenfor  Skambenenes  horizontale  Grene. 

Labia  majora  sees  paa  hver  Side  som  en  ikke  meget  fremtrædende  langagtig  Svult, 
der  efterhaanden  taber  sig  opad  i Huden  udenfor  den  forhen  beskrevne  Fold,  som  Integu- 
menteme  danne,  førend  de  forene  sig  med  Blærens  Slimhinde,  og  imellem  denne  Fold  og 
Labium  majus  kommer  saaledes  til  at  existere  en  langagtig  Fordybuing.  Idet  de  konver- 
gere nedad  forat  forene  sig,  fremkommer  en  jevn  Afrunding,  som  altsaa  er  Commissura 
posterior  labiorum.  Af  Labia  minora  sees  paa  hver  Side  2 forenede  Fremstaaenheder ; den 
nederste,  der  ligner  en  Papille,  ender  et  Stykke  ovenfor  Commissura  posterior,  den  øverste 
danner  en  Hætte  om  den  tilsvarende  Halvdel  af  Clitoris;  thi  denne  er  naturligvis  ligesom 
Labia  minora  adskilt  efter  Midten.  Hymen  er  en  noget  tynd  Hinde,  der  i Midten  har  en 

rund  Aabning,  noget  større  end  Knoppen  paa  en  stor  Sonde.  Den  indenfor  værende  Va- 
gina er  forholdsvis  rummelig.  Afstanden  fra  Os  uteri  til  Aabningen  i Hymen  er  2 Cm. 
For  ikke  at  forrykke  det  relative  Forhold  af  Delene  er  hverken  Hymen  eller  Vagina  ble- 
ven gjennem»kaaren.  Analaabningen  ligger  2 Cm.  bagenfor  Commissura  labiorum.  Med 

Hensyn  til  Rectum  og  Uterus  er  intet  fra  det  Normale  afvigende,  uden  forsaavidt  at  denne 
sidste  er  ligesom  trukket  fremad  imod  Blæren.  Peritoneum,  som  beklæder  Blæren  meget 
laxt,  træder  ind  i en  Hulhed,  der  begrændses  udad  af  Navlearret  og  indad  af  Navleringen ; 
denne  Hulhed  er  saa  stor,  at  den  kan  optage  en  almindelig  Nød.  Den  er  Broksækken 
efter  Hernia  umbilicalis.  Dette  Parti  har  et  Udseende,  som  om  det  var  strammet  eller 
trukket  ud  imod  Navlen. 

Blærevæggen  er  i det  midterste  Parti  meget  tyk,  næsten  2 Cm.  Arteriæ  umbilicales 
danne  paa  hver  Side  af  Blærens  Væg  fremspringende  Folder;  de  ere  permeable,  indtil  de 
naa  Blæren;  men  derfra,  til  de  passere  ud  igjennem  Navleringen,  udgjøre  de  kun  en  meget 
tynd  Stræng.  Dybere  nede  danne  Ureteres  en  mere  imod  Midtlinjen  fremtrædende  Afrun- 
ding, betinget  af  deres  store  Volmn,  der  før  deres  Indmunding  i Blærevæggen  er  saa  stort 
som  Posen  i en  Ørnefjær  (mellem  6 og  7 Mm).  Før  Indsænkningen  i Btæren  forsnevres 
hver  især  noget,  og  end  mere  idet  de  passere  igjennem  Blærevæggen,  for  at  komme  for 
Dagen  i de  forhen  beskrevne  Papiller.  Af  dette  Forhold  kan  det  Phænomen  forklares,  at 
Urinen  kunde  udstrømme  i korte  Straaler;  thi  disse  udvidede  Ureteres  kunde  optage  en 
vis  Qvantitet  Urin,  som  i Barnets  liggende  Stilling  ikke  havde  saa  let  for  at  afgaa.  Vil 
man  tage  Ureterernes  Kontraktilitet  til  Hjælp,  baade  formedelst  elastiske  Fibre  og  organiske 
Muskelfibre  i dem,  saa  forklares  Phænomenet  endog  i Individets  staaende  Stilling;  thi  Blæ- 
revæggens Muskelfibre  maatte  kunne  tjene  som  Sphincter.  Forøvrigt  er  Uterus  ligesom 
indkilet  imellem  disse  store  Ureteres.  Urinblærens  bagre  Flade  danner  en  jevn  Konvexitet 
af  meget  mindre  Udstrækning  end  Slimhindefladen ; thi  fra  Ureterernes  Indmunding  hidtil 
Navlen  er  ikke  mere  end  1.5  Cm.  Væggens  Tykkelse  skyldes  Musculosa’s  Mægtighed, 
der  naturligvis  er  overmaade  hypertropliisk,  en  Hypertrophi,  der  saavel  kan  være  afhæn- 
gig af  Blærevæggens  ejendommelige  Forhold,  at  den  nemlig  indgaar  i Underlivsvæggens 
Substans,  og  saaledes  ligesaa  meget  som  denne  maa  udholde  Trykket  af  de  bagenfor  lig- 
gende Dele,  og  tillige  modvirke  dennes  Muskelmasse,  som  Følge  af  et  foregaaende  bety- 
deligere Volum,  analogt  med  godt  kontraherede  Urinblærer,  hvis  Musculosa  da  næsten  kan 
se  ud,  som  den  var  hypertropliisk. 

Af  Underhvsmusklerne  er  kun  den  nederste  Del  af  Obliqvi’s  Aponeurose  og  Recti 
tilbage  paa  Præparatet.  Aponeurosen  af  Obliqvi  er  intimt  forenet  med  Blærevæggens  Cir- 
kumferens. 

Symphysis  ossium  pubis  mangler.  Afstanden  mellem  den  indvendige  Rand  af  begge 
Recti  ved  deres  Insertion,  hvilket  svarer  til  Afstanden  imellem  Tubercula  pubica,  er  næsten 
5 Cm.  Intet  Medium,  som  kan  kaldes  Ligarnent,  forener  Ossa  pubis : Blærevæggen  og 
noget  af  Aponeurosis  abdominalis  er  interponeret. 

Paa  Grund  af  Afstanden  imellem  Ossa  pubis  bliver  Retningen  af  Corpora  cavernosa 
clitoridis  mere  horizontal;  ethvert  af  dem  ender  i en  liden  Papille,  som  omgives  af  Labium 
minus’s  øverste  Del,  der  som  anført,  danner  en  Hætte  over  samme.  Musculus  ischio-ca- 
vernosus  er  liden,  hvorimod  Constrictor  eunni  forholdsvis  er  meget  anseeligere;  den  træ- 
der opad  foran  den  tilsvarende  Halvdel  af  Clitoris,  hvorefter  den  taber  sig  i Fedtvævet. 
Dens  Udspring  bagtil  er  ganske  tydeligt,  dels  som  selvstændige  Fibre  fra  det  fibrøse  Parti, 
hvori  Sphincter  ani  og  Transversus  perinei  ende,  dels  fremgaar  den  af  Fibre  fra  Transver- 
sus perinei.  Denne  sidste  Muskel  er  overmaade  stor,  deler  sig  i 3 Fascikler,  hvoraf  den 
mest  superficielle  forener  sig  med  den  fibrøse  Raphe,  den  mellemste  gaar  over  i Constrie- 


tor  eunni,  og  den  mest  profunde  forener  sig  med  en  Aponeurose  under  Corpus  caverno- 
sum  clitoridis,  som  vel  er  Perineets  mellemste  Fascia  (Ligamentum  triangulare). 

Dette  med  Hensyn  til  de  bløde  Dele,  der  vedkomme  Inversio  vesicæ  urinariæ.  An- 
gaaende  Bækkenbenene  maa  fremhæves,  at  det  ser  ud,  som  om  en  Vold  havde  ført  Ossa  pubis 
fra  hinanden;  deres  horizontale  Grene  have  en  Retning  fortil,  saaat  de  vilde,  naar  man 
tænker  sig  dem  forlængede,  først  komme  i Kontakt  over  3 Cm.  foran  Urinblæren.  Men 
ogsaa  Ossa  ilei  og  Ossa  ischii  have  ligeledes  noget  større  Afstand  end  normalt.  En- 
delig maa  derhos  gjøres  opmærksom  paa  Formen  af  Os  coccygis,  der  er  krummet  ved  Ba- 
sis næsten  i en  ret  Vinkel.  , 

Articuli  femoruin  ere  paa  begge  Sider  deforme.  Caput  femoris  optages  ikke  i Ace- 
tabulum,  men  ligger  i Berørelse  med  det  udad  og  opad  fladtrykte  Labrum  cartilagineum. 
Acetabulum  er  for  lidet  til  at  kunne  optage  Caput;  desuden  er  dets  Kavitet  ganske  udfyldt 
af  Fedtmasse  (Pulvinar  adiposum)  og  Ligamentum  rotundum;  dets  Form  nærmer  sig  den 
triangulære,  eller  rettere,  den  udgjør  Segmentet  af  en  Cirkel,  fordi  Corpus  ossis  ilei  og 
den  tilsvarende  Del  af  Labrum  cartilagineum  er  ligesom  trykket  indad  i Kaviteten;  dets 
største  Højde,  der  ligger  i en  Linje  fra  Spina  ilei  anterior  et  superior  til  Tuber  ischii,  er 
1.5  Cm.;  dets  største  Bredde  ikke  fuldt  1 Cm.  Et  længe  vedvarende  Tryk  af  Caput  har 
applaneret  Labrum  og  tillige  gjort  det  meget  bredt,  hvilket  Forhold  især  bliver  tydeligt 
ved  at  sammenligne  den  bagre  Halvdel  med  den  forreste;  thi  det  er  kun  hin,  som 
har  været  udsat  for  Trykket,  medens  den  sidste  næsten  ganske  har  bevaret  sin  normale 
Beskaffenhed.  Caput  femoris  er  fladtrykt  paa  det  tilsvarende  Sted,  dets  Cirkumferens  er 
lidt  mere  end  G Cm.  Collum  er  særdeles  kort.  Kapselligamentet  befæster  sig  paa  de 
sædvanlige  Steder;  det  ligger  nogenlunde  stramt  over  Acetabulum,  men  er  udvidet  opad  og 
bagtil  formedelst  Caput  femoris.  Ligamentum  internum  er  i Forhold  til  Acetabulum  langt; 
det  er  derhos  bredt  og  fladt,  meget  stærkt;  paa  det  bredeste  er  det  1.5  Cm.;  naar  det 
udtrækkes,  er  det  3 Cm.  langt.  Af  Musklerne  fortjener  Psoas  major  at  fremhæves;  thi 
den  er  tendinøs  i en  længere  Strækning,  og  dens  Sene  er  derhos  meget  stærk  og  afrundet; 
den  hviler  i en  mærkelig  dyb  Fure  under  Spina  ilei  anterior  et  inferior,  hvorfor  Tubercu- 
lum  ileo-pectineum  af  den  Grund  bliver  mere  fremtrædende.  Det  synes  heraf  at  være  ty- 
deligt, at  den  har  været  forkortet.  I Ledelinien  er  forøvrigt  intet  Spor  efter  foregaaende 
Betændelse;  Synovi  var  ikke  i paafaldende  Mængde  tilstede. 

Til  Slutning  maa  bemærkes,  at  Underlivsorganerne  og  specielt  Nyrerne  ikke  frem- 
bøde noget  fra  det  Normale  afvigende. 


Foruden  den  her  beskrevne  Kasus  har  jeg  seet  2 levende  Individer,  lidende  af  In- 
versio vesicæ  urinariæ.  Den  ældste  var  en  21  aarig  Bonde,  der  blev  forevist  i det  medi- 
cinske Selskab  den  24de  Marts  1852.  Den  reblestore  prolaberede  bagre  Væg  af  Blæren 
prominerede  igjennem  en  Aabning  i Underlivsvæggen,  der  opad  begrændsedes  af  Navlen, 
og  nedad  laa  Svulsten  i Berørelse  med  en  rudimentær  Penis  (Epispadi  i højeste  Grad); 
der  var  omtrent  1£  Tommes  Afstand  imellem  Ossa  pubis.  Det  andet  Individ  saa  jeg  i 
Høsten  1853;  det  var  et  nyfødt  Drengebarn,  hos  hvem  tillige  andre  Misdannelser  forefand- 
tes. I Blærens  øverste  Del  aabnede  Tarmkanalen  sig,  var  omkrænget  igjennem  Aabningen 
i 2—3  Tommers  Længde,  og  et  Slags  Meconium  udtømtes  af  samme.  Ureterernes  Aabnin- 
i ger  fandtes  i 2 vorteformige  Prominenser  i Blærevæggens  nederste  Parti;  her  var  ligeledes 

højeste  Grad  af  Epispadi  og  Mangel  af  Symphysis  ossium  pubis.  Analaabning  existerede 
ikke.  Det  højre  Laar,  der  var  spontant  amputeret  tæt  ovenfor  Knæet,  dannede  en  atro- 
phieret  afrundet  Stump.  Paa  Midten  af  den  højre  Nates  var  iusereret  en  3 Tommer  lang 
fibrøs  Stræng  af  en  Penneposes  Tykkelse,  hvilken  rimeligvis  var  Resten  af  det  Baand,  der 
havde  foraarsaget  Laarets  Amputation.  Barnet,  der  blev  indlagt  i Rigshospitalet,  levede  i 
4 Dage.  De  Anstrængelser,  der  bleve  gjorte  for  at  erholde  hele  Liget,  eller  endog  blot  at 
obducere  det,  for  nøjere  at  undersøge  Misdannelserne,  strandede  paa  Forældrenes  haard- 
nakkede  og  mest  af  Overtro  bevirkede  Modstand. 

Jeg  har  seet  nogle  ældre  qvindelige  Individer,  lidende  af  Luxationes  femorum  con- 
genitæ,  men  som  jeg  ikke  har  undersøgt.  Derimod  har  jeg  nøjere  undersøgt  2 Piger, 
begge  med  Luxatio  congenita  femons  sinistri.  Den  ene  er  nu  9 Aar  gammel;  hun  halter 
stærkt  paa  Grund  af  Extremitetens  Forkortning,  men  den  er  ikke  afmagret.  Caput  femoris 
glider  tydeligt  op  og  ned  paa  Os  ilei.  Den  anden,  der  er  11  Aar  gammel,  har  gjentagende 
været  undersøgt  af  mig.  Uagtet  Extremiteten  er  5 Cm.  kortere  end  den  højre,  er  Halt- 
ningen  ubetydelig,  fordi  den  venstre  Halvdel  af  Bækkenet  sænkes  og  Rygraden  er  noget 
krummet.  Caput  femoris  artikulerer  med  en  nydannet  Kavitetet  udad  og  opad  for  det 
gamle  Acetabulum.  Alle  Bevægelser,  der  tilhøre  denne  Artikulation,  ere  fuldkommen  frie; 
Extremiteten  er  noget  afmagret.  I det  pathologiske  Museum  haves  Bækken  ogLaarben  af 
et  gammelt  Fruentimmer,  der  led  af  medfødt  Laarbensluxation  paa  begge  Sider,  og  hvilken 
Kasus  er  beskreven  af  W.  Boeck  i Ugeskrivt  for  Medicin  og  Pharmaci,  3die  Aargang  1844 
under  Titelen:  „Om  medfødt  Luxation  af  Laarbenet.“  Ligeledes  findes  i Museet  et  helt 

qvindeligt  Skelet  med  Luxation  af  det  venstre  Laarben,  efter  Formen  at  dømme  medfødt, 
men  hvorom  ingen  Oplysning  forresten  haves. 


Ved  nu  at  gaa  over  til  den  Afdeling,  hvis  Formaal  er  at  meddele  en  Del  af,  hvad 
Literaturen  besidder  af  Anskuelser  og  Kjendsgjerninger  angaaende  de  ovennævnte  Defor- 
miteter, maa  jeg  gjøre  den  foreløbige  Bemærkning,  at  nogle  af  de  Værker,  som  mere  eller 
mindre  specielt  afhandle  disse  Misdannelser  ikke  ejes  af  Universitets-Bibliotheket.  Jeg  be- 
klager ikke  saameget  dette,  da  det  vel  ikke  kommer  an  paa  Citaternes  Mængde,  men 
derimod  paa  Bekjendtskab  til  saadanne  Forfattere,  som  fuldstændigere  have  ladet  Misdan- 
nelserne være  Formaalet  for  deres  Studier.  En  Bemærkning,  som  den  store  Physiolog 
Johannes  Muller  allerede  i Begyndelsen  af  sin  Forfattervirksomhed  har  fremsat  i Fortalen 
til  „Bildungsgeschichte  der  Genitalien  aus  anatomischen  Untersuchungen  an  Embryonen 
des  Menschen  und  der  Thiere“  (Dusseldorf  1830),  forekommer  mig  i den  Henseende  me- 
get træffende.  „Man  har,  siger  han,  ofte  dadiet  den  yndede  Maade  at  anføre  Forfattere, 
at  sammenhobe  Citater,  uden  at  læse  dem;  men  endnu  værre  forekommnr  det  mig,  naar 
man  med  tilsyneladende  stor  Lærdom  forudskikker  en  Gjenstand  en  Mængde  Literatur, 
medens  man  dog  ikke  i ringeste  Maade  har  benyttet  den.  Man  vilde  meget  mere  forraade 
sin  Kunskab  i Literaturen,  om  man  af  en  Mængde  Skrivter  med  Forstand  fremhæver 
kun  de  faa,  som  alene  fortjene  at  erindres.  Det  kommer  ikke  au  paa  Rækken  af  Titler; 
thi  disse  kunne  findes  i Bibliotheker.  Meget  ofte  er  det  Læseværdigste  over  en  Gjen- 
stand opbevaret  i Skrivter  med  en  ganske  anden  Titel. “ Ikke  i denne  Aand  er  ct  Værk 
forfattet,  som  er  udgivet  af  Dr.  F.  L.  Fleischmann  under  Titelen  „Bildungshemmungen  der 

Menschen  und  Thiereu  (Nurnberg  1833),  og  hvori  man  efter  Titelen  at  dømme  maatte  vente 
at  finde  Belærelse  angaaende  Misdannelser,  hvilket  Forfatteren  endog  antyder  i Fortalen, 
som  uanseet  en  hel  Del  svulstige  Ytringer  ender  saaledes : „Min  hele  Hensigt  med  at  bear- 
bejde dette  Værk,  gik  i Almindelighed  ud  paa  at  lette  og  befordre  Studiet  af  standsede 
Udviklinger  (Bildungshemmungen) . “ Men  ak,  hvad  findes  deri?  De  12  første  Sider  ere 
fulde  af  Bogtitler,  og  inde  i Værket  endvidere  paa  hver  Side  Titelangivelse  paa  en  utallig 
Mængde  Skrivter,  saaat  det  ikke  er  for  meget  sagt,  naar  jeg  paastaar,  at  vistnok  Halv- 
parten af  de  410  Sider,  hvoraf  Værket  bestaar,  udgjør  en  blot  og  bar  Bogkatalog.  Deri 
forekommer  forresten  en  Del  Theori,  af  hvilken  fremgaar  6 saakaldte  Love : Lex  inhibi- 
tionis, Lex  suecrescentiæ,  Lex  topicorum,  Lex  proprietatis,  Lex  terminorum,  Lex  recipro- 
cationis.  Disse  tilhøre  Forfatteren.  Hvorlidet  man  udenfor  Literaturangivelsen  finder  i dette 
Værk  kan  følgende  omtrentlig  tjene  til  Bevis,  hvilket  omhandler  Prolapsus  vesieæ  urinariæ 
inversæ.  „Besonders  abnorm  erscheint  haufig  die  Lage  der  Harnblase,  die  nicht  wenig 
durch  Spalten  der  vordern  Unterleibswand  behelligt  wird,  und  wozu  der  angeborene  Vor- 
fall  der  Harnblase,  Prolapsus  vesieæ  urinariæ  inversæ,  geliort,  bei  welchem  die  Harnblase 
zugleicli  gespalten  und  umgesttilpt  ist,  und  sich  åusserlich  in  der  Gegend  der  Schambein- 
vereinigung  als  eine  rundliehe  zuweilen  in  zwei  Halften  getheilte  rothliche  schwammige 
Masse  zeigt,  in  weleher  sich  die  Harnleiter  off'nen.^ 


Om  Misdannelsernes  Aarsager  i Almindelighed  betragtet,  kan  man  sige,  at  de  idet- 
hele  taget  ere  hypothetiske.  Dei’af  de  forskjellige  Meninger,  som  i de  forskjellige  Tidsaldre 
have  gjort  sig  gjældende.  Mange  Anskuelser  ere  i Tidens  Løb  kastede  overbord  som  al- 
deles grebne  af  Luften,  fuld  af  Overtro  og  den  Tids  krasse  Begreber.  En  Kjendsgjerning 
er  det,  at  jo  mere  Mennesker  og  Dyr  nærme  sig  den  for  dem  anviste  netiirlige  Lere- 
maade,  jo  sjeldnere  forekomme  Misdannelser.  Iblandt  vilde  Dyr  og  vilde  Folkeslag  skulle 
de  forekomme  yderst  sjeldent.  Det  er  mærkeligt  nok,  at  man  har  fundet  det  største  An- 
tal Misdannelser  at  fremkomme,  naar  Kyllinger  udklækkes  i de  saakaldte  Udrugningsma- 
skiner, i hvilken  Henseende  Geoffroy  St.  Hilaire  allerede  for  30  Aar  siden  anstillede  en 
Række  Experimenter,  hvoraf  endel  kuriøse  Resultater  fremgik.  Naar  en  Del  af  et  Æg 
blev  overtrukket  med  smeltet  Vox,  eller  paa  anden  Maade  blev  beskyttet  imod  den  ydre 
Lufts  Paavirkning,  fandt  han  meget  ofte  hos  Kyllingen  en  Mangel  i Hjernens  Udvikling. 
Ved  at  stille  Ægget  oprejst  paa  dets  bredere  Ende  under  Udklækningen,  forekom  ofte 
forskjellige  Abnormiteter,  som  Spina  bifida,  Ectopia  viscerum  o.  s.  v.  Disse  Experimenter 
vise  da  altsaa,  at  materielle  Forandringer  kunne  optræde,  naar  den  normale  LTdvikliug  ikke 
finder  Sted,  hindret  ved  forandrede  Lejeforhold. 

Lader  os  ellers  se,  hvad  en  Autoritet  som  Bischoff'  ytrer  om  Misdannelsers  Aarsager 
i „Entwicklungsgeschichte  mit  besonderer  Berilcksichtigung  der  Missbildungena  i Handwor- 
terbueh  der  Physiologie  mit  Rucksicht  auf  physiologische  Pathologie  von  Rudolf  Wagner. 
(Ister  B.  Braunschweig  1842).  Et  Resumé  af  hans  Kritik  over  de  af  flere  Forfattere  opstil- 
lede Aarsager  kan  man  anse  Følgende  at  være:  Misdannelser  ere  det  vordende  Indi- 

vids Sygdomme.  Sygdom  er  en  Afvigelse  fra  den  enhver  Organisme  til  Grund  liggende 
Ide.  Aarsagerne  til  denne  Afvigelse  kunne  være  mangfoldige,  men  altid  enten  oprindelige 

eller  saadanne,  som  indvirke  under  Udviklingen,  hvilke  sidste  igjen  kunne  være  begrun- 
dede i det  af  Moderen  leverede  Udviklingsmateriale,  eller  i Tilstande  hos  Føtus  selv,  Syg- 
domme, mekaniske  Beskadigelser  (fornemmelig  gjældende  ved  Defekter  og  standsede  Ud- 
viklinger). 

Naar  man  sætter  ud  at  Betragtning  de  gamle  fabelagtige  og  overtroiske  Forestil- 
linger  om  Misdannelsernes  Oprindelse,  hvoraf  endel  til  Efterretning  anføres  af  W.  Vrolik 
i „W  enken  over  den  oorsprong  der  Misgeboorten  en  over  de  waarde  van  de  leer  der  an- 
geboren  Misvormingen  — (uden  Aarstal,  men  udkommen  efter  1836)  — , af  Fernau  i en 
„Dissertatio  inauguralis  critica  de  causis  Monstrorum  (Berlin  1844),  kan  man  tænke  sig, 
at  A ar  bagen  til  Misdannelser  kan  være  en  oprindelig  misdannet  Spire,  eller  at  Spiren  un- 
der Udviklingen  bliver  dynamisk  eller  mekanisk  paavirket  saaledes,  at  Misdannelser  blive 
Resultatet.  Ovisterne  antoge,  at  Deformiteterne  vare  forud  skabte  og  indesluttede  i de 
qvindelige  Æg;  Spermatikeme  søgte  Aarsagerne  til  Misdannelserne  i Sæddyrenes  Fonn 
eller  Hændelser  under  Befrugtningen.  Saaledes  anfører  Bischoff,  at  Andry  troede, 
at  disse  fine  Skabninger  under  den  Trængsel  og  Iver,  som  de  viste  ved  at  trænge 
ind  i Ægget,  lettelig  kunde  tage  Skade,  luxere  eller  brække  Lemmer  o.  s.  v.  De 
Gamle,  som  ikke  kjendte  til  Sædens  Bestanddele,  havde  Forestillng  om  dens  Indfly- 
delse paa  en  anden  Maade;  de  antog  en  vis  Qvantitet  Sæd  nødvendig,  for  at  et  fuld- 
stændigt Foster  skulde  kunne  udvikles;  idetmindste  anfører  den  forhen  nævnte  Fernau,  at 
Empedocles,  som  efter  Plutarch’s  Paastand  var  den  første,  der  omtaler  et  dobbelt  Misfoster, 
satte  Aarsagen  i en  mindre  Mængde  mandlig  Sæd,  hvoraf  2 fuldkomne  Børn  ikke  kunde 
frembringes. 

Hvorom  Alting  er,  saa  synes  den  Mening,  at  Ægget  og  Sæden  a prima  formatione 
ere  abnorme,  ikke  at  være  greben  ganske  af  Luften,  men  at  finde  Støtte  i saadanne  Ob- 
servationer, der  vise,  at  den  samme  Misdannelse  gj  en  tager  sig  bestandig  hos  Afkommet  af 
samme  Forældre,  at  den  endog  fremtræder  hos  deres  Børnebørn,  ja,  at  en  Kone  med  for- 
skjellige  Mænd  føder  Børn  med  samme  Deformitet,  eller  at  en  Mand  med  forskjellige  Ko- 
ner bliver  Fader  til  ens  misdannede  Børn,  hvorpaa  flere  Exempler  anføres  af  Meckel  i 
„Handbucli  der  pathologischen  Anatomie  (Ister  Band  Leipzig  1812).“  Gurit  („Lehrbueh 
der  pathologischen  Anatomie  der  Haus-Saugethiere,  Berlin  1832“)  anfører  ligeledes  Obser- 
vationer for  Dyrs  Vedkommende:  En  Tispe  fødte  4 Gange  misdannede  Unger;  en  Ged  2 

Gange.  Her  er  det  lidet  sandsynligt,  at  den  samme  tilfældige  Omstændighed  altid  skal  have 
indvirket  under  Fosterets  Udvikling.  Om  det  end  er  tænkeligt,  at  en  ejendommelig  og 
vedvarende  Form  af  Kjønsorganerne  hos  Moderen  kunde  bevirke  det,  kan  det  dog  ikke 
paa  den  Maade  forklares,  naar  Misdannelsen  følger  Manden. 

Under  Æggets  Udvikling  har  man  almindeligt  antaget,  at  Aarsagen  skulde  kunne 
indvirke  dynamisk  og  mekanisk  paa  saadan  Maade,  at  Misdannelse  deraf  blev  Følgen. 
Ganske  løseligt  omtaler  Gurit  i Overensstemmelse  med  ældre  Anatomer  disse  fjernere 
Aarsager,  og  han  er  kommen  til  det  Resultat,  at  man  ikke  har  kunnet  give  en  tilfreds- 
stillende Forklaring  om  Misdannelsernes  Oprindelse,  men  han  synes  dog  at  antage,  at  de 
fleste  Deformiteter  maa  kunne  udledes  enten  af  Mangel  paa  Energi  i Dannelseskraften,  eller 
i sammes  fejlagtige  Retning  eller  i begge  tilsammen,  idet  visse  ubekjendte  Indflydelser  have 
indvirket  paa  Forældrene.  Dette  er  dog  allerede  fuldstændigere  fremsat  af  Meckel,  der 
slet  ikke  vil  vide  af  nogen  mekanisk  Aarsag,  og  anfører  derfor  mange  som  det  synes  væg- 

tigc  Gi  unde.  Stik  imod  dette  stræber  hernau  at  vise,  at  Spiren  selv  aldrig  kan  være  mis- 
dannet, at  Vis  plastica  aldrig  kan  forstyrres;  men  lian  lægger  Vægt  paa  mekanisk  Tryk 
f.  Ex.  ved  Sammensmeltning  af  2 Fostre  til  et  Dobbeltmisfoster;  jo  tidligere  Sammenhæn- 
gen finder  Sted,  jo  intimere  bliver  den. 

Indtil  videre  nodes  man  til  at  opstille  som  fjernere  Aarsager  til  Misdannelser  i Al- 
mindelighed, naar  man  holder  sig  til  Udviklingen:  psykiske  Indvirkninger  paa  Moderen 
(Forseen),  hvorom  Bischoff  vidtløftigere  har  afhandlet  i den  forhen  nævnte  Afhandling,  og  som 
Vrolik  i „Wenken  over  den  oorsprong  der  Misgeboorten,“  ligeledes  har  søgt  at  klargjøre. 
Lidet  kan  siges  pro,  men  meget  contra,  naar  Sagen  drøftes  nøjere.  Uagtet  psykiske  Ind- 
flydelser ikke  aldeles  kunne  forkastes,  maa  man  dog  indrømme,  at  det  ikke  er  meget  ri- 
meligt at  ty  til  dem,  da  der  ikke  er  nogen  direkte  Forbindelse  ved  Hjælp  af  Blodkar  og 
Nerver  imellem  Moder  og  Foster. 

Angaaende  mekaniske  Indvirkninger,  som  Stød,  Slag,  Fald  o.  s.  v.,  hvorved  Em- 
bryo kunde  beskadiges,  og  hvorved  visse  Misdannelser  og  Defekter  skulde  bevirkes,  kan 
nok  indrømmes,  at  de  forekomme,  men  de  synes  dog  forholdsvis  sjeldent  at  være  de  for- 
anledigende Aarsager.  Mere  kan  vel  Uterus’s  og  dens  Appendices’s  Form  og  Beskaf- 
fenhed antages  at  virke  mekanisk. 

Som  hyppig  Aarsag  til  Misdannelser  maa  Sygdomme,  som  optræde  hos  Føtus,  an- 
tages at  være,  og  af  disse  igjen  hyppigst  en  abnorm  Mængde  Fluidum  i de  forskjellige  Ka- 
viteter. At  disse  give  Anledning  til  de  betydeligste  Deformiteter,  derpaa  kan  man  finde 
Beviser  nok  i Otto’s  Værk  „Monstrorum  sexcentorum  descriptio  anatomica«  (Prag  1841). 

Men  den  hyppigste  Aarsag,  og  den,  som  bedst  lader  sig  indordne  under  Udviklingshi- 
storien, er  unegtelig  standset  Udvikling,  en  Modifikation  i Dannelseskraften  (Bildungshemmun- 
gen  og  Hemmungsbildungen).  Denne  Aarsag  forfægtes  af  Meckel,  St.  Hilaire,  Vrolik.  Hvad 
der  ved  at  opstille  denne  Aarsag  imidlertid  er  at  beklage,  det  er,  at  den  fjernere  og  essen- 
tielle Aarsag  ikke  bliver  klar,  men  kun  den,  som  giver  sig  tilkjende  i selve  Afvigelsen. 
Man  maa  nemlig  spørge:  hvad  forandrer  Dannelseskraften  saaledes,  at  der  fremkommer  et 
plus  eller  minus?  Herved  bliver  man  staaende,  og  her  nødes  man  til  at  ty  til  Hypotheser : 
en  Fejl  i den  første  Dannelse,  mekaniske  Indvirkninger  o.  s.  v.  o.  s.  v. 


Efter  denne  kursoriske  Fremstilling  af  Theorierne  for  Misdannelserne  i Almindelig- 
hed, maa  jeg  nærmere  gaa  ind  paa  Aarsagerne  til  disse  specielle  Deformiteter,  som  ere 
Gjenstand  for  nærværende  lille  Afhandling.  For  at  klargjøre  Forholdet,  anser  jeg  det  rig- 
tigst at  afhandle  hver  Deformitet  for  sig,  og  dernæst  lade  følge  de  Bemærkninger,  som 
skulle  antyde  deres  Athængighed  af  hinanden  i det  konkrete  Tilfælde. 

Aarsagerne  ti  1 In  ver  sio  vesicæ  urina  riæ  : For  at  komme  til  en  tydelig  Forestilling, 
er  det  nødvendigt  at  kalde  tilbage  i Erindringen  enkelte  Momenter  af  Fosterets  Udvikling.  Spiren 
er  oprindelig  et  fladt  membranøst  Lag,  af  hvilket  Huler  og  Rør  udvikle  sig,  idet  dets  Rande 
bøje  sig  imod  hinanden  for  at  forenes.  Det  animale  Blad  danner  2 saadanne  Huler,  den  ene  for 
Nervesystemets  Centraldel,  den  anden  for  Hals,  Bryst  og  Underliv  (Dorsalplader,  Visceralplader). 
Randene  kunne  nu  kun  ufuldstændigt  forene  sig,  eller,  efter  at  være  forenede,  igjen  adskil- 
les f.  Ex.  ved  Vandansamling.  Saaledes  opstaar  Spina  bifida,  Bugspalter  o.  s.  v.  Krop- 

pens  forreste  Plader  lukke  sig  sidst  i Underlivsvæggen.  Sandsynligvis  af  denne  Grund  fore- 
komme derfor  her  hyppigst  Spalter  i større  eller  mindre  Udstrækning.  Urinblære  ogRectiun 
have  i den  tidligste  Tid  hos  Mammalia  en  fælles  A åbning,  Cloaca,  som  ligger  paa  det 
Sted,  hvor  Perineum  senere  dannes.  Ved  dettes  Formation  opstaar  af  Kloaken  2 sekun- 
dære Aabningcr,  nemlig  for  Rectum,  der  bliver  det  bagerste  Rør,  og  Sinus  urogenitalis 
bliver  den  fælleds  Aabning,  hvori  Urinblæren  og  Kjønsorganerne  udmunde.  Urinblæren 
fortsætter  sig  derhos  opad  i Urachus,  som  igjennem  Navlestedet  kommunicerer  med  den 
udenfor  Føtus  værende  Allantois.  Ved  videre  Adskillelse  fremkommer  Urinblæren  med 
sin  selvstændige  Udførselsgang,  Urethra,  og  de  indvendige  Kjønsorganer  hos  Qvinden, 
Uterus  med  Vagina,  hos  Manden  Vesiculæ  seminales  og  Prostata.  De  ydre  Kjønsorganer 
udvikles  ligeledes  fra  Sinus  urogenitalis.  For  ikke  at  indgaa  i den  detaljerede  Udvikling 
af  disse  Organer,  der  ligger  udenfor  Forfatterens  Plan  og  Kapacitet,  maa  Ovenstaaaende 
tjene  som  Grundlag  til  at  forklare  den  nævnte  Deformitets  Oprindelse;  en  fuldstændigere, 
og  specielt  med  Hensyn  til  Misdannelserne  oplysende  Fremstilling  af  Kjønsorganernes  og 
Urinvejenes  Udvikling,  ledsaget  med  Tegninger^  findes  i von  Ammon’s  Værk  „die  angehore- 
nen  ehirurgischen  Krankheiten  des  MenseheiU  (Berlin  1842). 

Nu,  med  Hensyn  til  Aarsagerne  til  Inversio  vesicæ,  saa  er  det  snurrigt  at  erfare, 
hvilke  besynderlige,  der  har  været  fremsatte.  I Midten  af  det  forrige  Aarhundréde  antog 
Saviard  (hvilket  findes  anført  hos  Onnen  i „Dissertatio  anatomico-pathologica  de  pro- 
lapsu  vesicæ  urinariæ  inversæ  connatou  (Arnheim  1824)  Aarsagen  til  Sygdommen  at  være 
Moderens  Ønske,  medens  hun  gik  svanger,  at  spise  en  Høne,  thi  han  troede  at  have  fun- 
det nogen  Lighed  imellem  Misdannelsen  og  en  Hønes  Kloak.  Noget  senere  (1780)  lod  Cas- 
tara  Oprindelsen  til  denne  Misdannelse  betinges  af  Moderens  ustadige  Ønske,  snart  at  have 
en  Dreng,  snart  en  Pige,  hvilket  end  mere  er  en  Ide  paa  maafaa. 

1791  fremsattes  først  af  Bonn  den  Mening,  atHydrops  vesicæ  urinariæ  før  FosteretsFøclsel 
foraarsagede  Misdannelsen,  en  Mening,  som  Duncan  1805  ligeledes  hyldede.  Den  første  Dannel- 
sesfejl skulde  være  en  Tillukning  af  Urinroret  ;’derved  foraarsages  Blærens  Overfyldning  med  Urin. 
Ossa  pubis,  der  neppe  endnu  ere  bruskede,  og  ikke  forbundne  med  hinanden,  fjernes  da  efter- 
haanden  fra  hinanden,  indtil  de  have  naaet  saamegen  Fasthed,  at  Urinblærens  Tryk  ikke 
mere  kan  have  nogen  Virkning  paa  dem.  Tillige  drives  Musculi  recti  fra  hinanden,  hvor- 
ved den  forreste  Underlivsvæg  og  Blærens  forreste  Væg  berøves  deres  Understøttelse. 
Trykket  vil  derfor  paavirke  denne  og  Underlivshulens  forreste  Væg,  og  begge  saalænge 
trænges  fortil  og  fortyndes,  indtil  de  endeligen  rumpere.  Derpaa  trækker  Blæren  sig  sam- 
men og  trykkes  fremad  af  Underlivsorganerne.  Meckel  gjennemgaar  en  Del  af  de  til  hans 
Tid  fremsatte  Anskuelser;  han  anfører  imod  den  sidste  blandt  Andet,  'at  den  er  bygget 
paa  den  ubeviste  og  aldeles  usandsynlige  Mening,  at  Fosterets  Urin  evakueres  igjennem  Urin- 
røret, Resultatet  af  hans  Kritik  er,  at  Deformiteten  maa  betragtes  som  en  oprindelig  Dan- 
nelsesfejl, at  alle  deri  interesserede  Organer  oprindelig,  uden  at  betinge  hverandre,  ere 
misdannede.  Men  sandsynligt,  siger  han,  er  den  oprindelige  Misdannelse  tillige  normal  i 
en  tidligere  Periode  af  Embryolivet,  hører  altsaa  med  fuld  Ret  hen  under  standsede  Ud- 
viklinger. Meckel’s  Mening  har  fundet  Gjenklang  hos  St.  Hilaire  (Histoire  générale  et  parti- 
culiére  des  anomalies  de  Forganisation  chez  l’homme  et  les  animaux,  ou  Traité  de  férato- 
logie,  (Paris  1832-1836);  thi  han  lader  Inversio  vesicæ  urinariæ  bestemt  afhænge  alene  af 
Ikkedannelsen  af  Blærens  forreste  Parti.  I en  forskjellig  Aand  udtaler  Midler  sig  i det  i 

Begyndelsen  citerede  Værk  „Bildungsgeschichte  der  Genitalien,“  og  mere  i Overensstem- 
melse med  de  af  Bonn,  Rose  og  Duncan  hævdede  Meninger.  Hvad  den  store  Physiolog  i 
denne  Henseende  anfører,  vil  jeg  her  gjengive,  da  jeg  ikke  ved  at  anføre  mere  om  den 
Sag.  ,, Urinblæren  dannes  ikke  ved  Ombøjning  af  et  Blad,  men  ved  snkcessiv  Ud- 
vidning  af  det  med  Urachus  sammenhængende  Rør,  der  afsnører  sig  fra  Sinus  urogenitalis, 
hvilket  lader  sig  iagttage  Skridt  for  Skridt  hos  Pattedyrene;  Urachus  selv  dannes  lige 
saa  lidt  ved  Ombøjning  af  et  Blad,  den  er  kun  Halsen  paa  en  Blære,  Allantois,  som  fra 
Begyndelsen  af  voxer  ud  af  Tarmkanalens  Endestykke.  Af  Alt  dette  følger,  at  den  bekj endte 
medfødte  Dannelsesfejl,  den  medfødte  Mangel  af  Urinblærens  forreste  Væg  med  tilsvarende 
Mangel  af  Bugbedækningerne,  med  eller  uden  Epispadi,  den  saakaldte  Inversio  vesicæ  uri- 
nariæ,  ikke  kan  være  nogen  „Hemmungsbildung,£i:  hvorfor  den  oftere  er  bleven  anseet.  At 
den  forreste  Væg  i et  Rør,  som  fra  Begyndelsen  af  er  fuldstændigt,  kan  komme  til  at 
mangle,  er  muligt  paa  2 Maader:  den  ene  er  den,  at  Spalten,  som  i Begyndelsen  fører 
ind  i Sinus  urogenitalis,  forlænger  sig  formeget  fortil,  og  vel  endog  til  den  i Begyndelsen 
lavt  staaende  Navle.  Denne  Forklaring  skulde  tilfredsstille  os,  dersom  ikke  mange  Om- 
stændigheder talte  for  den  anden  Maade,  for  en  sekundær  Ruptur.  En  saadan  maatte  ind- 
træde paa  en  Tid,  da  Bugbedækningerne  endda  ere  ganske  ufuldkomment  uddannede,  og 
kan  rimeligvis  kun  komme  af  Udspænding  afVædske.  Denne  Forklaring,  som  iøvrigt  ikke 
er  ny,  bliver  sandsynligere,  naar  man  betænker,  at  der  af  Bonn  og  Andre,  som  nøje  have 
undersøgt  saadanne  Tilfælde,  altid  er  bleven  fundet  Forstoppelse  eller  Tilslutning  af  Urin- 
røret, at  Spor  af  samme  hyppig  mangler.  Man  kunde  derfor  saaledes  tænke  sig  hin  Mis- 
dannelse at  opstaa:  Mangel  af  Urinrør  eller  dets  Tilslutning  betinger  Ophobning  afVædske 
i Blæren  og  Urachus  og  Udspænding  af  samme.  Denne  er  Aarsagen  til,  at  dette  Rør  rum- 
perer i dets  forreste  Del  paa  en  Tid,  da  Bugbedækningerne  ikke  endnu  ere  fuldkomment 
uddannede.  Der  opstaar  en  Aabning  imellem  Blæren  og  Skamegnen,  den  første  Grad 
deraf  er  Epispadi,  Urinens  Afløb  over  Penis  eller  over  Genitalia,  den  anden  Grad  Fremfald  af 
den  bagre  Blærevæg  igjennem  en  større  Aabning  imellem  Skambenene  ogNavlen.  I denne  anden 
Forklaring  er  ikke  den  Forudsætning  bevist,  at  ved  tilsluttet  eller  manglendeUrinrør,  Blæren  tid- 
ligere eller  senere  fyldes  eiler  udspændes  med  Vædske.  Men  Urinblærens  Udspænding  er  dog 
bevist  i de  Tilfælde,  hvor  Urinrøret  blev  fundet  tillukket,  men  Blæren  ganske  uhyre  udspændt. 
Det  samme  Tilfælde  i en  tidligere  Periode  af  Udviklingen,  hvor  Bugbedækningerne 
endda  ikke  vare  fuldkomment  uddannede,  og  ikke  kunde  yde  tilstrækkelig  Modstand, 
maatte  betinge  Prolapsus  vesicæ  urinariæ  ruptæ.  Hos  Pattedyr,  som  besidde  en  Allantois, 
der  bliver  i Forbindelse  med  Urachus,  ere  alle  disse  Betingelser  ikke  vel  mulige,  en  Op- 
hobning af  Vædske  i Urachus  er  fast  umulig.  Derved  vilde  ogsaa  det  højst  mærkværdige 
Factum  kunne  forklares,  som  Rudolphi  først  har  bemærket,  at  Inversio  vesicæ  urinariæ  slet 
ikke  forekommer  hos  Pattedyrene,  hos  hvilke  dog  alle  øvrige  medfødte  Misdannelser  ere 
saa  hyppige.  Kun  Mennesket  er  hin  Misdannelse  egen,  og  kunde  efter  den  sidste  Forkla- 
ring være  egen,  fordi  Allantois  endog  tidlig  ikke  synes  mere  at  være  forhaanden,  og  Ura- 
chus med  sin  blinde  Ende  i Navlestrængen  betegner  det  ringe  Omfang  af  et  Organ,  som 
hos  Pattedyrene  træder  blæreformigt  ud  af  Navlestrængen,  og  omgiver  i uhyre  Udstrækning 
Ægget  mellem  Amnion  og  Chorion.££ 

Hertil  kan  føjes,  at  Gurit  heller  ikke  har  seet  Spaltning  af  Urinblærens  nedre  (for- 
reste) Væg  hos  Dyrene,  selv  ikke  i de  Tilfælde,  hvor  Bækkenet  var  ganske  spaltet.  Han 

citerer  imidlertid  en  Kasus  af  Eggerdis  fra  1687,  der  synes  at  have  været  en  Inversio  ve- 
sicæ  urinariæ  hos  en  Hest.  Det  fortjener  endvidere  at  bemærkes,  at  St.  Hilaire  har  iagt- 
taget Inversio  vesieæ  hos  en  Kat. 

Til  den  af  Muller  fremsatte  Anskuelse  om  Oprindelsen  til  Inversio  vesieæ  slutter 
von  Ammon  sig  aldeles. 

Aarsagerne  til  Luxationes  femorum  congenitæ  kunne  være  forskjellige. 
Kursorisk  findes  de  angivne  af  W.  Boeck  i den  forhen  citerede  Afhandling,  „Om  medfødt 
Luxation  af  Laarbenet“:  Standsning  i Bækkenbenenes  Dannelse;  Aberration  i Nisus  for- 

mativus;  intrauterin  Coxarthrocace;  Ilydrops  articuli;  primitiv  Muskelretraktion,  hvilken 
Aarsag  Boeck  med  Guérin  finder  at  være  den  rimeligste;  ydre  Vold  under Uterinlivet  eller 
under  Fødselen;  Slappelse  i det  ligamentøse  Apparat. 

Nélaton  i „Éléments  de  Pathologie  chirurgicale  (Paris  1847)  gaar  mere  kritisk  ind 
paa  at  bedømme  de  af  Forfatterne  opstillede  forskjellige  Aarsager,  og  ender  med,  at  alle 
de  Aarsager,  som  han  har  opregnet,  forberede  uden  Tvivl,  om  de  ikke  bevirke,  Luxatio- 
nen,  der  udvikles  formedelst  Legemets  Tyngde,  fra  det  Øjeblik  Barnet  begynder  at  gaa. 

Malgaigne  i „Traité  des  fraetures  et  des  luxations,“  (T.  II  Paris  1855),  afhandler 
ligeledes  Aarsagerne,  og  kommer  til  det  Resultat,  at  en  af  de  mægtigste  Aarsager  erUteri 
Tryk  paa  det  fejlagtigt  situerede  Foster. 

Pravaz  i et  Specialværk  over  Laarets  medfodte  Luxationer  („Traité  théorique  et 
pratique  des  Luxations  congénitales  du  fémur“  (Lyon  1847)  omhandler  vidtløftig  Etiologien, 
og  uddrager  deraf  som  Slutsatser,  at  Størsteparten  af  Laarbensluxationer  kan  henføres  til  3 
særskilte  Aarsager:  1)  tilfældigt  vedvarende  Tryk  paa  Moderens  Underliv,  der  forplanter 
sig  igjennem  Uteri  Væg  og  Liquor  amnii  til  Fosteret;  2)  spasmodisk  Sammentrækning  af 
Musklerne;  3)  Hydrops  articuli.  De  have  saameget  lettere  for  at  virke,  som  Fosterets 
Lemmer  i Uterus  indtage  en  saadan  Stilling,  at  Caput  femoris  svarer  til  den  Del  af  Lede- 
hulen, hvor  der  er  mindst  Modstand.  Men  maaske  disse  Aarsager  ikke  ere  tilfredsstillende 
i alle  Tilfælde,  og  da  kan  man  ty  til  en  fejlagtig  Nisus  formativus,  en  primitiv  og  oprinde- 
lig Forandring  i Spiren. 

Nok  en  fransk  Forfatter,  Bouvier,  har  i L’Union  médicale  1855  ladet  indføre  sine 
„Leqons  chniques  sur  les  maladies  chroniques  de  l’appareil  locomoteur,u  og  deri  gjennemgaar 
han  ligeledes  Etiologien  til  Luxationes  femorum  congenitæ.  Da  det  deri  Anførte  maa  an- 
tages at  være  et  Udtryk  for  den  idetmindste  i Frankrig  gjældende  Anskuelse,  skal  jeg 
her  fuldstændigere  meddele  samme:  1)  Luxationen  skyldes  ydre  Tryk:  Cruveilhier, 

der  indrammer  dette,  citerer  en  Kasus,  om  hvilken  han  antager,  at  Føtus’s  Stilling  i 
Uterus  kan  forklare  den  dobbelte  Pseudarthrose,  som  Følge  af  Trykket.  Denne  Me- 
ning forkastes  almindelig;  man  indrømmer  kun,  at  Trykket  kan  prædisponere  til  Luxa- 
tionen, men  ikke,  at  det  er  tilstrækkeligt  til  at  bevirke  den.  Bouvier  forkaster  imid- 
lertid ikke  aldeles  denne  Forklaring;  man  vil  indse,  at,  naar  Hovedet  for  en  Del  for- 
lader sin  Kavitet  under  visse  physiologiske  Bevægelsers  Indflydelse,  kan  udvendigt  Tryk 
forøge  denne  Disposition,  forlænge  Kapselen  og  lade  Hovedet  træde  ud  af  Acetabulum. 
2)  Luxationen  skyldes  Muskelaktionen:  Denne  Mening  er  fremsat  af  Chaussier  og  ud- 

viklet af  Jules  Guérin.  Chaussier  mener,  at  Konvulsioner  kunne  frembringe  en  Lejefor- 
andring af  Hovedet.  Guérin  har  udvidet  denne  Theori,  og  appliceret  den  paa  alle  Luxa- 
tiones congenitæ.  Hvor  plausibel  den  end  er,  kan  den  alligevel  ikke  være  gjældende  i 

Almindelighed.  Man  mangler  i Regelen  Beretning  om  indtrufne  Hændelser  under  Svanger- 
skabet; Luxationer  have  endog  været  konstaterede  saa  tidligt,  at  Musklerne  neppe  vare 
dannede;  Muskelaktionen  frembringer  ikke  Lejeforandring,  uden  understøttet  af  andre  Aar - 
sager,  som  i Almindelighed  ikke  forekomme  i den  Periode,  da  Fosteret  indeholdes  i Uterus. 
Det  stærkeste  Argument  imod  Guérin’s  Mening  er  det,  at  man  ikke  finder  Rigiditet  i 
Musklerne  efter  Fødselen.  Der  er  intet  i Musklernes  Tilstand,  som  angiver  disse  ener- 
giske Kontraktioner,  hvoraf  der  sædvanlig  bliver  Spor  tilbage,  naar  de  have  varet  længe. 
3)  Luxationen  skyldes  Coxalgi : Denne  Forklaringsgrund  er  af  Betydenhed.  Her  hand- 

les ikke  mere  om  en  enkelt  Persons  Mening.  Der  er  flere  Tilhængere  af  denne  Theori, 
først  fremsat  af  Parise,  siden  af  Broca,  Verneuil,  Morel-Lavallée.  Verneuil  har  paa.  den 
ene  Side,  hvor  der  var  Luxation,  fundet  sero-purulent  Fluidum,  Fungositeter  i Synovial- 
membranen,  men  ingen  Forandring  i Benene.  Bevægelserne  vare  indskrænkede;  altsaa 
en  Luxatio  congenita,  ledsaget  af  Kapselens  Forandring  (pathologisk).  Morel-Lavallée  har 
meddelt  Aeadémie  de  médecine  flere  Exempler  paa  ringere  Forandringer  hos  Nyfødte. 
l)e  bevise  paa  en  positiv  Maade,  at  der  under  Intrauterinlivet  existerer  Coxalgier,  som 
kunne  foranledige  Luxation.  Men  disse  Præparater  levere  kun  Bevis  for  Artikulationssyg- 
domme, indtraadte  kort  Tid  før  Fødselen;  de  bevise  ikke,  at  Luxationerne  begynde  paa 
samme  Maade  hos  et  yngre  Foster;  man  behøvede  hertil  Præparater  fra  en  tidligere  Periode. 

Man  har  endvidere  tilskrevet  Luxatio  congenita  en  Lejeforandring  af  Femur  under 
Fødsels-Manøvrer.  Herfor  taler  kun  en  exceptionel  Kasus.  Der  har  aldrig  været  normal 
Artikulation.  Efter  denne  Hypothese  har  der  aldrig  existeret  normal  Kapsel;  den,  som 
man  ser,  har  dannet  sig  paa  samme  Tid,  som  den  falske  Artikulation.  Dette  var  Dupuytren’s 
Mening.  Han  udledede  Artikulationens  anomale  Stilling  af  en  Fejl  i Spiren.  I)er  skulde 
ikke  have  været  Kontakt  imellem  Hovedet  og  Acetabulum;  Kapselen  skulde  være  f'orbleven 
altfor  lax.  Efter  Breschet’s  Mening  skulde  en  Standsning  i Udviklingen  være  den  første 
Aarsag  til  Tilfældene.  Men  det  er  sandsynligt,  at  i en  vis  Tid  i Føtallivet  har  Acetabu- 
lum havt  en  næsten  normal  Dannelse.  For  Dupuytren’s  Mening  maa  anføres  Robert’s  Ar- 
gument, hentet  fra  Arveligheden,  hvorpaa  flere  Exempler.  Dersom  hereditær  Pseudar- 
throse  medgives,  der  skyldes  Spirens  første  Organisation,  indser  man  ikke,  hvorfor  denne 
fejlagtige  Organisation  ikke  skulde  reproducere  sig  under  andre  Omstændigheder  uden 
hereditær  Prædisposition.  Det,  som  er  mest  sandsynligt,  er,  at  Luxationes  congenitæ  ikke 
ere  Effekten  af  en  eneste  Aarsag,  at  de  kunne  være  Følge,  snart  af  en  Fejl  i den  første 
Udvikling,  snart  af  en  Sygdom  i Føtalhvet,  snart  af  en  mekanisk  Indflydelse,  forbunden 
med  anomale  Muskelkontraktioner  o.  s.  v.  Saavidt.  Bouvier 

Von  Ammon  anser  den  medfødte  Laarbensluxa tion  i Almindelighed  for  en  Bildungshem- 
mung.  Han  mener  dermed  den  oprindelige  mangelagtige  Dannelse  og  standsede  Udvikling  af 
enkelte  til  Hofteledet  henhørendeDele,  saasomOs  innominatum,  Acetabulum,  Ligamentum  teres, 
Caput  og  Colluin  femoris.  For  at  faa  en  Forestilling  om,  hvorledes  dette  kan  forholde  sig,  maa 
Ledets  normale  Udvikling  erindres.  Acetabulum  dannes  som  bekjendt  af  Os  ilei,  ischii  et  pubis, 

I og  er  i Begyndelsen  en  flad  Fordybning,  som  paa  meget  nærikke  saaledes  omfatter  Laarbensho- 
vedet,  som  hos  det  udviklede  Foster.  En  stor  Del  af  det  i det  midterste  Parti  forbliver  kar- 
tilaginøs,  efterat  Os  innomina  tum  forresten  er  ossificeret,  og  forbliver  endog  saa  til  henimod 
Pubertetsaarene.  Efterhaanden  fordybes  Acetabulum  og  i samme  Forhold  kommer  det 
i et  intimere  Forhold  til  Caput.  Bliver  Acetabulum  staaende  paa  et  tidligere  Trin  (er 

fladere),  medens  Caput  ossis  femoris  derimod  udvikles  i Forhold  til  Fosterets  Legeme,  vil 
der  optræde  et  Misforhold.  Caput  vil  ikke  rummes  i Acetabulum:  der  er  Disposition  til 
Luxation.  Derhos  maa  erindres,  at  Caput  femoris  ikke  er  bøjet  af  fra  Axen  i Os  femoris, 
et  Moment  mere  til  Udglidning,  dersom  dette  Forhold  vedbliver;  thi  Collum  femoris  ud- 
vikles først  efterhaanden. 

W.  Vrolik  („Tabulæ  ad  illus  tran  dam  embryogenesin  hominis  et  mammalium  tam  na- 
turalem  quam  abnormem114,  Amsterdam  1849)  antager  det  ikke  usandsynligt,  at  Hyper- 
trophi  af  Fedtmassen  i Acetabulum  er  en  hyppig  Aarsag,  hvoraf  Luxationen  betinges. 

Efter  nu  at  have  i Korthed  fremstillet  de  mest  fremherskende  Anskuelser  om  Inversio 
vesicæ  urinariæ  og  Luxationes  femorum  congenitæ,  og  efterat  have  vejet  disse  i Forhold 
til  den  kombinerede  Misdannelse  i nærværende  Tilfælde,  er  jeg  kommen  til  den  Overbe- 
visning, at  begge  staa  her  i et  Afhængighedsforhold  til  hinanden,  saaledes,  at  det,  som  har 
givet  Stødet  til  Inversionen,  maa  antages  ogsaa  at  have  medvirket  til  at  fremkalde  Luxatio 
congenita,  og  at  begges  Begyndelse  maa  henføres  til  den  allertidligste  Periode  af  Fosterets 
Uvikling.  Jeg  vil  i det  Følgende  forsøge  at  udvikle  dette  nøjere. 

Man  kunde  vel  paa  en  generel  Maade  tilfredsstilles  ved  Meckel’s  Forklaring,  at  Inversio 
vesicæ  er  en  standset  Udvikling,  der  i dette  Tilfælde  skulde  udstrække  sig  til  Genitalia, 
Urinblære,  Bensystem  og  Hud.  Vi  se  virkelig,  at  der  er  Gradation  i den  standsede  Ud- 
vikling. Symphysis  ossium  pubis  kan  mangle  alene  uden  Ectopia  vesicæ,  saaledes  som  i et 
Tilfælde,  observeret  af  Walter,  anført  af  Meckel,  og  beskrevet  af  Gurit  med  Tegning  af 
Bækkenet  („Ueber  einige  durch Erkrankung der  Gelenkverbindungen verursachten Misstaltungen 
des  menschlichen  Beckens,"  Berlin  1854)  hos  en  30  Aar  gammel  Mand,  hvis  Underlivsorga- 
ner og  Genitalia  vare  normale.  Muskulaturen  og  Huden,  der  bedækker  Blæren  og  Sym- 
physis pubis,  kan  mangle,  og  der  er  en  sand  Ectopia  vesicæ,  saaledes  som  i et  af  Vrolik 
beskrevet  Tilfælde.  Saa  kommer  Inversio  vesicæ  urinariæ,  hvor,  foruden  Underlivsvæg  og 
Symphyse,  tillige  Urinblærens  forreste  Væg  mangler.  Endelig  betydeligere  Deformiteter: 
Tarmkanalen  aabner  sig  i den  prolaberede  Urinblære  o.  s.  v.  Overvejer  man  de  Betin- 
gelser, som  den  normale  Udviklingshistorie  frembvder,  med  de  abnorme,  saa  er  man  med 
Rette  tilbøjelig  til  at  anse  Rækkefølgen  af  Misdannelser  som  disse  Organers  Udvikling,  og 
de  forskjellige  Trin  af  Misdannelser  som  forskjellige  Trin  i Udviklingen  af  dem.  Af  op- 
rindelig sammensmeltede  Organer  afsnører  sig  hos  det  ene  Individ  eet,  hos  det  andet  et 
andet  tidligere  fra  de  øvrige,  en  Anskuelse,  som  deles  af  Meckel,  St.  Hilaire,  Vrolik.  Men, 
hvad  der  betinger  den  standsede  Udvikling,  derom  faar  man  ingen  Besked,  ligesaa  lidt, 
hvorfor  den  samme  Deformitet  kan  gjentage  sig  ganske  ligedan  hos  en  Mængde  Individer. 
Heri  synes  tydelig  at  ligge  en  bestemt  Regel,  en  Norm. 

Men,  som  af  J.  Muller  fremhævet,  kan  Inversio  vesicæ  urinariæ  antages  at  være  betinget 
enten  afen  Ruptur  af  Blæren  formedelst  Hydrops,  eller  Aabningen  i Sinus  urogenitalis  forlænger 
sig  opad  i for  stor  Udstrækning,  enten  nu  det  ene  eller  andet  finder  Sted  i Føtallivets  tidligere 
Periode.  Antages  Hydrops  at  have  givet  Anledning  til  Blærens  Ruptur,  maatte  denne  have 
indtraadt  paa  en  Tid,  da  Bugbedækningerne  endda  vare  ganske  ufuldkomment  uddannede; 
thi  der  er  ikke  alene  Mangel  af  Blærens  forreste  Væg,  men  og  af  Bugbedækningerne  og 
Symphysis  pubis,  med  andre  Ord  : Rupturen  maa  have  fundet  Sted,  førend  Ossa  pubis  ere 
bievne  forenede  ved  Fibro-eartilago,  og  førend  Bugbedækningerne  ere  forenede  sammen  i 

Midtlinjen.  Denne  Fremstilling  forekommer  mig  meget  tiltalende;  thi  af  det  samme  me- 
kaniske Tryk  kan  den  anden  Misdannelse  (Luxatio  congenita)  tillige  afhænge. 

Jeg  forestiller  mig  derfor  Fremgangen  saaledes : Ved  Urinblærens  Udspænding  drives 
Kami  horizontales  ossium  pubis  fra  hinanden,  hvilken  forandrede  Retning  de  beholde,  efterat 
Rupturen  har  fondet  Sted.  Den  forandrede  Retning  af'Ossa  pubis  har  igjen  Indflydelse  paa 
Formen  af  Acetabula,  hvis  Cirkumferens  formindskes,  vel  fra  Begyndelsen  kun  en  ringe 
Indflydelse,  men  dog  stor  nok  til  at  hindre  en  fuldkommen  Koaptation  af  Caput  med  Le- 
dehulen, hvilket  Misforhold  imidlertid  under  den  paafølgende  Udvikling  efterhaanden  bliver 
tydeligere.  Begynder  Caput  femoris  virkelig  at  udøve  et  bestemt  Tryk  paa  Randen  af 
Acetabulum,  er  tillige  i Underextremiteternes  Stilling  hos  Fosteret,  hos  hvilket  Laarene 
nemlig  ere  bøjede  opad  imod  Underlivet,  hvorfor  Caput  bestandig  trykker  imod  Kapselens 
bagerste  ydre  Del,  endvidere  et  Moment  forliaanden,  hvorved  den  paabegyndte  abnorme 
Stilling  vedligeholdes  og  forøges.  Under  Forudsætningen  af  Ruptura  vesicæ  paa  Grund  at 
Hy drops,  kan  jeg  dog  ikke  overse  en  Objektion.  Det  mekaniske  Tryk  maa  tillige  virke 
bagtil,  og  dog  har  det  ikke  afstedkommet  nogen  Hindring  for  Uteri,  Vaginas  og  Rectums 
normale  Udvikling. 

Hvis  denne  Forklaring  skulde  være  den  rigtige,  maatte  man  vente  maaske  oftere  at 
tinde  Luxatio  femoris  kombineret  med  Inversio  vesicæ,  hvorpaa  jeg  ikke  kj ender  noget  Exeni- 
pel  udenfor  det  her  beskrevne.  Jeg  vil  dog  ikke  undlade  at  berøre,  at  den  Vaklen  i Gan- 
gen, som  forekommer  samtidig  med  Inversionen,  og  hvis  Aarsag  sættes  i den  manglende 
Symphysis  ossium  pubis,  rimeligvis  kan  i flere  Tilfælde  være  betinget  at  Luxationes  congenitæ. 


I Literaturen  findes  en  overmande  stor  Mængde  Beretninger  om  Inversio  vesicæ 
urinariæ,  baade  iagttagne  hos  Levende  og  Lig.  I den  norske  medicinske  Literatur  har 
jeg  kun  fundet  en  Kasus  særskilt  beskreven  i Eyr  7 B.  S.  12:  „Et  Misfoster  med  en  sær- 
egen Dannelse  af  Urinvejene  og  Fødselsdelene  af  Istad,  Distriktslæge  i Ytre  og  Indre  Sogns 
Fogderi.“  Beskrivelsen  er  ufuldstændig,  og  maa,  naar  man  sammenholder  dens  enkelte 
Detaljer,  være  unøjagtig  paa  Grund  af  en  fejlagtig  Opfatning;  men  Hovedsagen  er  dog,  at 
det  har  været  en  Inversio  vesicæ,  rimeligvis  hos  et  Pigebarn.  Lægen  saa  det  et  Par  Gange 
i Aaret  1831,  første  Gang  kort  efter  dets  Fødsel. 

Onnen's  forhen  nævnte  Dissertation  indeholder  4 Observationer  hos  Levende,  3 af 
den  mandlige  og  1 af  den  q vindelige  Slægt.  Han  citerer  forresten  en  Del  Tilfælde,  iagt- 
tagne af  ældre  Forfattere,  saasom  Schenck,  Ruisch,  Hichmor,  van  Roonhuizen,  Blaucard, 
Bartholin,  van  der  AViel,  Nuck,  Littre,  Le  Court,  Huxham,  Mowat,  Warwick,  Stolte,  Velt- 
kamp,  de  Bosson,  Goupil,  Tenon,  Nebel,  Flajani,  Desault,  Pinel,  Pascal,  van  Geuns, 
Leurs,  Vink,  G.  Vrolik,  van  Epenlmizen.  Tilfældet,  beskrevet  af  Huxham,  er  ejendomme- 
ligt, og  noget  afvigende  fra  den  almindelige  Form  (et  Slags  Kloakdannelse).  Qvinden, 

; 23  Aar  gammel,  var  bleven  gravida,  og  fødte,  efterat  der  var  gjort  Indsnit  i Perinemn. 
Dette  Tilfælde  er  imidlertid  fuldstændigen  gjengivet  af  Meckel. 

Meckel,  der  sondrer  skarpere  imellem  de  forskjellige  Misdannelser:  Kloakdan- 

nelse og  andre  Overgangsformer  til  Inversio  vesicæ,  gjennemgaar  en  stor  Del  Obser- 

vationer,  vedkommende  Inversio.  Disses  Antal,  siger  han.  er  saa  stort,  at  det  neppe 
vil  være  muligt  at  sammenstille  dem;  han  henviser  for  de  Ældres  Vedkommende  til 
Bonn,  Roose,  Greve  og  Duncan.  Derefter  gjennemgaar  han  flere,  der  vise,  at  der  gives 
nogle  Modifikationer  (et  plus  eller  minus),  saasom  af  Voisin,  Sømmering,  Desault,  Paletta, 
Desgranges,  Rebel,  Baillie,  Dupuytren,  Flajani,  Petit,  Cooper,  Le  Sage,  Dubois,  etc.  etc  etc. 
Som  Resultat  i anatomisk-pathologisk  Henseende  fremgaar  af  disse  Iagttagelser:  Urinblæ- 

rens bagre  Væg,  bestaaende  af  Membrana  musculosa  og  mucosa,  viser  sig  som  en  rødlig,  kjødet, 
svampet  og  meget  karholdig  rundagtig  Masse,  der  befinder  sig  over  Ossa  pubis.  Ved  dens 
nedre  Del  sees  Urinen  at  trænge  frem  af  2 Aabninger,  staaende  paa  2 smaa  vorteformige 
Prominenser.  Dens  Størrelse  og  Form  er  ikke  altid  den  samme,  dog  synes  den  at  være 
bredere  end  høj.  Dens  Stilling  er  heller  ikke  overalt  den  samme.  Næsten  altid  er 
Urinrøret  spaltet  ligesom  Blæren,  eller  der  findes  slet  intet  Spor  af  samme.  I Individets 
Levetid  synes  den  inverterede  Blære  paa  en  vis  Maade  at  forandre  Form,  idet  den  i Be- 
gyndelsen er  noget  fordybet,  men  krænges  efterhaanden  frem,  saaat  den  rager  foran 
Underlivsvæggen.  Sædvanlig  er  den  ganske  sammensmeltet  med  Navlearret,  som  erkjen- 
des  mere  eller  mindre  tydeligt  ved  dens  øvre  Ende.  Bag  og  ved  Siden  af  Blæren  stiger 
Navlearterierne  opad,  og  tabe  sig  sammen  med  Navlevenen  ved  dens  øvre  Ende.  En  en- 
kelt Undersøger  har  fundet  Navlen  situeret  i Tomme  høiere  end  Blæren.  Men  altid  staar 
Navlen  lavt,  hvilket  er  af  Vigtighed  med  Hensyn  til  at  bestemme  den  Periode,  hvori  De- 
formiteten har  taget  sin  Begyndelse.  Hos  det  mandlige  Individ  ligge  Sædkanalernes  Mun- 
dinger ved  den  bagre  Ende  af  Urinrøret,  eller  den  nedre  Ende  af  Blæren.  I Almindelighed 
ere  Uretererne  udvidede  og  forlængede,  og  aabne  sig  sædvanlig  længere  fra  hinanden  i 
Blæren.  Ikke  sjeldent  stige  de  i Begyndelsen  ned  i Bækkenet,  bøje  sig  derpaa  noget  opad 
i Højden  for  at  udmunde  i Blæren  ved  dens  ydre  Rand.  Andre  sjeldent  forekommende 
Variationer  ere  ogsaa  iagttagne,  saasom  Krydsning  af  dem,  at  de  aabne  sig  med  flere  Aab- 
ninger o.  s.  v.,  i forskiellig  Højde  i Blærevæggen.  Ogsaa  Symphysis  pubis  er  forandret; 
thi  Ossa  pubis  ere  ikke  regelmæssigt  forbundne.  I Almindelighed  er  Afstanden  temmelig  betyde- 
lig, hos  det  voxne  Individ  endog  4 Tommer,  hos  Nyfødte,  12,  15,  30  Linjer.  De  forenes 
sædvanlig  ved  en  baandformig  Masse.  Afstanden  imellem  Ossa  pubis  medfører  en  tilsva- 
rende Afstand  imellem  Musculi  recti.  Bækkenet  er  sædvanlig  videre  fra  Side  til  anden,  og 
Acetabula  staa  længere  fra  hinanden.  Paa  Grund  af  den  løse  Forbindelse  imellem  Ossa 
pubis,  er  Gangen  vaklende.  Kjønsdelene  ere  mere  eller  mindre  afvigende  fra  den  normale 
Dannelse.  De  mandlige  Kjønsdeles  Misdannelse  forbigaaes  her;  i Regelen  er  der  Epispadi 
i højeste  Grad,  og  derfor  synes  hos  Børn  Penis  at  mangle.  De  ydre  qvindelige  Kjønsor- 
ganer  mangle  tildela,'  tildels  ere  de  Folder,  som  de  danne,  rykkede  for  langt  fra  hinan- 
den. Vagina  er  ikke  sjeldent  ganske  eller  tildels  tillukket.  Sædvanlig  drypper  Urinen 
frem,  dog  kan  den  ogsaa  springe  frem  i en  Straale;  den  samler  sig  bag  Blæren  i Urete- 
rernes  Ender,  fordi  disse  hyppig  bøje  sig  nedenfra  opad,  før  de  inserere  sig  i Blæ- 
ren. Kjønsdrivten  mangler  som  oftest,  vel  en  Følge  af  den  abnorme  Dannelse  af  Genitalia- 

Saint-Hilaire  citerer  en  stor  Mængde  Forfattere,  hvis  Navne  allerede  for  en  Del  ere 
anførte.  Han  gjengiver  forresten  ikke  de  anatomisk-pathologiske  Forandringer. 

Von  Ammon  giver  først  en  generel  anatomisk-pathologisk  Beskrivelse  af  Prolapsus 
vesicæ  urinariæ  congenitus  i Overensstemmelse  med  de  forhen  anførte  Resultater.  Med 
Hensyn  til  Misdannelsen  hos  qvindelige  Individer  bemærkes:  de  ydre  Kjønsdele  ere  niere 

eller  mindre  rykkede  fra  hinanden,  nemlig  de  store  Skamlæber  ligge  under  Blærefremfaldet 
til  Siderne  som  vulstige  Hudfolder,  ligeledes  de  smaa  Læber,  der  ligesom  Clitoris  ere  spal- 
tede. Skeden  er  tillukket,  eller  slet  ikke  tilstede.  Han  beskriver  dernæst  endel  Kasus,  og 
meddeler  Tegninger  paa  den  XVI  og  XVIIde  Tavle,  dels  Kopier  efter  Froriep,  Heifelder, 
Bonn,  Adelmann,  Herder  og  Wagner,  dels  efter  selvstændigt  iagttagne  Kasus. 

W.  Vrolik  bar  paa  Tabula  29  fremstillet  Inversio  vesicæ  urinariæ  hos  en  2 i Aar 
gammel  levende  Dreng,  og  meddelt  Beskrivelse  over  samme. 

Jeg  har  anseet  det  overflødigt  at  anføre  flere  Forfattere.  I Hovedsagen  stemme  de 
alle  overens,  og,  sammenholder  man  de  anførte  anatomisk-pathologiske  Særegenheder  med 
det  af  mig  beskrevne  Tilfælde,  vil  man  finde,  at  dette  i intet  Væsentligt  adskiller  sig  fra  den 
almindelige  Form.  I saa  Henseende  kan  jeg  henvise  til  Beskrivelsen,  og  denne  Kasus  maa 
saaledes  ansees  som  et  godtExempel  paa  den  almindeligste  Form  af  Inversio  vesicæ  urinariæ. 


Beskrivelser  over  Luxatio  femoris  congenita  forkomme  ligeledes  i stor  Mængde,  og 
denne  Deformitet  er  om  muligt  omfattet  med  større  Interesse,  og  nøje  grandsket,  fordi 
man  med  fortjenstfuld  Iver  har  stræbt  at  bringe  Ledeforandringen  tilbage  til  det  Normale 
ved  en  kompliceret  og  langvarig  Behandling.  Men  alle  Undersøgelser,  paa  meget  faa  nær, 
ere  foretagne  paa  ældre  Individer,  ialfald  ere  nogle  Aar  hengaaet  efter  Barnets  Fødsel,  før- 
end Luxationen  er  kommen  til  Undersøgelse,  i Regelen  vel  atid  af  den  Grund,  at  Forældrene 
selv  eller  Barnets  Nærmeste  ikke  ere  bievne  opmærksomme  derpaa,  førend  Barnet  begyndte 
at  gaa.  De  patliologiske  Forandringer,  som  forekomme  i Ledets  integrerende  Dele,  ere  desto 
betydeligere,  jo  længere  Tid  efter  Fødselen  Undersøgelsen  udføres;  thi  jo  længere  Individet 
lever,  jo  mere  undergaa  Ledets  Dele  sekundære  Forandringer.  Derfor  er  der  stor  For- 
skjel  imellem  det,  som  findes  hos  Barnet  og  hos  den  Voxne.  Jeg  vil  kun  fremhæve, 
hvilke  de  pathologiske  Forandringer  ere  i en  tidligere  Periode,  og  derefter  sammenligne 
dem  med  nærværende  Tilfælde. 

Det  er  allerede  forhen  nævnt,  at  W.  Boeck  har  i Ugeskrift  for  Medicin  og  Pharmaci 
indført  en  Afhandling  om  medfødt  Luxation  af  Laarbenet.  I den  gjennemgaar  han  de  ana- 
tomisk-pathologiske Forandringer,  som  forekomme  ved  Luxatio  femoris  congenita,  saaledes 
som  de  kort  iforvejen  vare  fremsatte  at  Guérin.  Men  disse  vedkomme  mere  den  komplete, 
end  den  inkomplete  eller  den  i sin  Begyndelse  værende  Luxatio  songenita,  og  afgive  der- 
for liden  Sammenligning  for  nærværende  Tilfælde.  Da  de  imidlertid  omhandle  saa  at 
I sige  det  Hele,  skal  jeg  her  gjengive  det  Hovedsagelige.  Kar,  Nerver,  Bindevæv  og 
Hud  undergaa  visse  mere  eller  mindre  betydelige  Forandringer  omkring  det  luxerede 
Led;  Musklerne  ere  ligeledes  forandrede  i Dimension,  Direktion  og  Textur,  alt  efter 
Deformitetens  Ælde,  og  ganske  overensstemmende  med  det  Forhold,  som  finder  Sted 
ved  Luxationer,  der  bevirkes  i en  anden  Periode  end  Føtallivet.  Guérin  sætter  den 
primære  Aarsag  i Musklernes  Forhold , betinget  af  fejlagtige  Nerveindflydelser.  Kap- 
t selligamentet  danner  i Begyndelsen  en  Art  Cylinder,  der  efterhaanden  bliver  snævrere, 

1 og  kan  tilsidst  gjennemslides  ved  Hovedets  vedvarende  Tryk,  hvorefter  først  en  ny  Lede- 
: hule  kan  danne  sig.  Ligamentum  rotundum  forlænges  først  noget,  atrophierer,  kan  rumpere 
og  tildels  forsvinde.  Caput  femoris  bliver  deformt  paa  forskjellig  Maade;  det  taber  sin 
Brusk  o.  s.  v.;  Collum  undergaar  ogsaa  Forandringer.  Acetabulum  bliver  mindre  og  ud- 
fyldes, det  skulde  antage  den  Form,  det  har  i Føtallivet,  blive  triangulært  og  mindre 

dybt.  Ny  Ledehule  for  Laarbenshovedet  plejer  i Regelen  først  at  uddannes  efter  Individets 
12—14  Aar,  nemlig  efterat  Kapselen  ved  Lemmets  Brug  er  slidt  istykker.  Sekundært 
optræde  ogsaa  visse  ejendommelige  Forandringer  i Bækkenbenene  og  Bækkenet  idethele 
taget.  Derefter  giver  han  en  detaljeret  Beretning  om  de  pathologiske  Forandringer  ved  en 
Luxatio  congenita  duplex  completa  hos  en  72  Aar  gammel  Qvinde. 

Dupuytren  meddeler  i en  Forelæsning  over  medfødt  Luxation  af  Laaret  (Baron  Dupuy- 
tren's  ehirurgisk-kliniske  Forelæsninger  i Hotel-Dieu  i Paris,  paa  Dansk  udgivne,  3de  B., 
Kjøbenhavn  1838),  en  anatomisk-pathologisk  Beskrivelse  efter  Forholdet  af  Delene,  naar 
Luxationen  allerede  har  varet  i mange  Aar. 

Sandifort  (,, Disser tati o anatomico-pathologica  inauguralis  sistens  animadversiones  de 
vitiis  congenitis  et  de  fracturis  articulationis  coxæ,“  (Leyden  1834)  tilkommer  den  Fortje- 
neste at  have  sondret  visse  medfødte  Dannelsesfejl  saavel  af  Acetabulum  som  af  Os  femo- 
ris,  hvilke  frembringe  Haltning,  fra  Luxatio  femoris  congenita.  Denne  Sidstes  anatomisk- 
patliologiske  Forhold  gjennemgaar  han  dernæst,  men  ligeledes  mest  efter  Iagttagelser  paa 
Ældre,  og  ganske  overfladisk. 

V.  Ammon  anerkj ender  San difort’s  Fortjeneste  at  have  sondret  visse  pathologiske  For- 
andringer fra  den  medfødte  Luxation  (Ectopia  femoris).  Herved  forstaaes  den  Lejeforan- 
dring, hvor  Caput  befinder  sig  paa  den  ydre  Flade  af  Os  ilei,  men  medgiver,  at  den  forholder 
sig  noget  anderledes  hos  Nyfødte,  og  at  den  undergaar  Forandringer  med  Aarene.  Han  begyn- 
der med  at  anføre  Paletta’s  Iagttagelse,  som  han  kun  tildels  henfører  til  Luxatio  congenita : 
Hos  et  14  Dage  gi.  Barn  fandtes  ved  Sektionen  begge  Laarbenshoveder  udenfor  Ace- 
tabula,  men  ikke  i nydannede  Huler.  Ledets  integrerende  Dele  vare  tilstede  og  kun 
lidt  forandrede.  Forresten  gives  Fremstilling  af  videre  fremskredne  pathologiske  Foran- 
dringer. Paa  den  28de  Tavle  ere  Fig.  4 og  5 Kopier  efter  Cruveilhier  af  Luxatio  femoris 
congenita  hos  et  fuldbaaret  Foster,  hos  hvilket  desuden  mange  andre  Abnormiteter  fandtes, 
saasom  Klumpfod,  Klumphaand,  Atresia  ani,  Deformiteter  af  Bækkenet.  I de  øvrige  Fi- 
gurer, som  skulle  oplyse  Luxationen  hos  Ældre,  findes  Intet,  der  kan  tjene  til  Parallel  med 
nærværende  Tilfælde. 

Vrolik  har  ofret  Tabulæ  83,  84,  85,  86  og  87  til  Luxatio  femoris  congenita.  Foru- 
den nogle  Kopier  efter  Pravaz’s  og  von  Anunon’s  Værker  findes  nøjagtig  anatomisk  Beskri- 
velse af  Luxatio  femoris  sinistri  congenita  hos  en  70aarig  Qvinde,  baade  af  de  bløde  Dele 
og  af  Bensystemet,  af  Luxatio  femoris  sinistri  congenita  hos  en  7 Maaneder  gammel  Dreng, 
men  her  var  Artikulationen  tillige  betydelig  misdannet:  Acetabulum  var  kun  tilbage 

som  en  ringe  Fordybning,  fra  hvilken  Kapselligamentet  udgik;  Caput  femoris  existerede 
ikke,  men  kun  en  applaneret  Prominens,  der  hang  sammen  med  Trochanter  major,  og  Bækkenet 
selv  var  skjævt.  Mærkelig  var  desuden  en  dyb  Fure  imellem  Spina  ilei  anterior  & inferior  og 
Tuberculum  ileo-pectineum  for  Tendo  Psoæ,  et  Bevis  for  at  denne  havde  været  meget  strammet. 
Caput  lod  sig  forskyde  paa  Os  ilei.  Heraf  sees,  at  heller  ikke  denne  Kasus  kan  tjene  til  Sam- 
menligning. Men  af  alle  maa  fremhæves  Luxatio  congenita  femoris  dextri  hos  en  8 Aar  gam- 
mel Pige,  med  visse  Forandringer  i Artikulationen,  der  stemmer  noget  mere  med  nærværende 
Kasus.  Figuren  og  Beskrivelsen  viser,  at  Kapselligamentet  var  udspændt  opad  og  bagtil'; 
Cavitas  acetabuli  var  ikke  istand  til  at  optage  Caput  femoris,  fordi  det  var  opfyldt  med 
en  i Lobi  delt  Pulvinar  adiposum;  det  havde  ogsaa  antaget  en  noget  triangulær  Form; 
Labrum  cartilagineum  var  bagtil  bredt,  paa  hvilket  Caput  femoris  hvilede,  og  dette  var  paa 

det  tilsvarende  Sted  applaneret;  af  Ligamentum  rotundum  var  kun  en  Qvast  tilbage  paa 
Caput,  men  intet  deraf  fandtes  i Acetabulum,  hvoraf  Vrolik  gjør  den  Slutning,  at  det  var 
destrueret  ved  Tryk. 

Nélaton  fremsætter  tydeligst  og  sikrest  paa  en  kursorisk  Maade  de  anatomiske  For- 
hold ved  Luxatio  congenita.  De  anatomiske  Forandringer  ere  ikke  ens  i alle  Livets  Epo- 
ker. Hos  Føtus  og  selv  i de  første  Aar  af  Livet  er  Acetabulum  neppe  forandret  i sin 
Form  og  i sin  Kapacitet,  saaat  det  lettelig  kan  optage  Caput  femoris,  men  Limbus  carti- 
lagineus  er  deprimeret  opad  og  udad,  hvor  det  fremstiller  Rudimentet  til  en  ny  Kavitet. 
Bunden  af  Acetabulum  er  undertiden  opfyldt  med  en  mere  eller  mindre  voluminøs  Fedt- 
masse. Caput  femoris  er  meget  lidt  deformt,  og  der  er  kun  en  leger  Applanation  paa 
det  Sted,  der  svarer  til  Os  ilei  eller  Limbus  eartilagineus.  Kapselligamentet  og 
Ligamentum  rotundum  ere  hele,  og  have  deres  normale  Insertioner;  de  ere  kun  for- 
længede. Kapselen  er  drevet  opad  af  Caput  femoris,  som  den  adskiller  fra  Os  ilei. 
Men  eftersom  Alderen  tiltager,  bliver  Deformiteten  større  og  Afvigelsen  betydeligere. 
En  Luxation,  som  i Børneaarene  var  inkomplet,  kan  da  blive  komplet  paa  Grund  af  det 
Tryk,  som  Kroppens  Tyngde  udøver  paa  Extr.  supr.  femorum  under  Gangen.  Acetabulum 
forsnævres,  obstrueres  tildels  ved  Fedtvæv  og  kartilaginøs  Masse,  og  bliver  i Regelen  trian- 
gulært. Caput  femoris  taber  sit  Volum,  bliver  konisk  eller  fladtrykt,  kan  endog  for- 
svinde. Collum  er  kortere,  danner  en  rettere  Vinkel  med  Corpus.  Kapselligamentet 
undergaar  Forandringer,  som  allerede  ere  anførte  efter  Guérin.  Musklerne  forandres 
ligeledes.  Psoas  og  Iliacus  internus  ere  spændte.  Depressionen,  som  adskiller  Tuber- 
culum  ileo-pectineum  fra  Spina  ilei  anterior  & inferior,  er  overmaade  dyb,  og  syues  at  være 
Afpræget  af  det  Tryk,  som  Tendo  udøver  paa  dette  Sted,  fordi  dens  Insertion  paa  Trochanter 
minor  er  ført  bagtil.  Bækkenets  Forandringer  ere  forskjellige,  eftersom  Luxationen  er 
alene  paa  den  ene  Side  eller  paa  begge. 

Malgaigne  anfører:  den  pathologiske  Anatomi  burde  vise  os  Luxationen  i dens 
Begyndelse,  og  lade  os  følge  den  i alle  dens  Phaser;  men  ulykkeligvis  ere  Autopsier  sjeldne 
i den  tidlige  Alder,  i hvilken  de  vilde  være  vigtigst.  Han  har  samlet  8 Autopsier,  fore- 
tagne fra  Fødselen  til  2£  Aars  Alder.  Kjønnet  var  anført  i 5 Tilfælde,  og  deraf  var  3 
Drenge.  4 Individer  havde  dobbelt  Luxation;  de  4 enkelte  Luxationer  havde  deres  Sæde 
paa  venstre  Side.  3 Gange  indeholdt  Kaviteten  en  stor  Mængde  Synovi  uden  anden  Læ- 
sion, 1 Gang  et,  saniøst,  seropurulent  Fluidum  med  Vegetationer  i Fundus,  1 Gang 
Pseudo-Membraner,  1 Gang  var  Fedtmassen  rød,  hypertrophisk,  bedækket  med  en  plastisk 
hvid  Membran,  1 Gang  var  dette  Væv  indureret,  1 Gang  vare  Musklerne  atrophierede  og 
kontraherede,  men  Beskaffenheden  af  Kaviteten  er  ikke  beskreven.  I alle  disse  Tilfælde 
vare  Cartilagines  uskadte,  Kapselen  forlænget  uden  Ruptur,  Ligamentum  rotundum  forlæn- 
get og  fortyndet,  undtagen  i 2 Tilfælde  (i  det  ene  tykkere  og  stærkere  end  normalt,  i det 
andet  destrueret).  Parise  har  bestandig  seet  Limbus  eartilagineus  forsnævret  og  ind- 
krænget,  saaat  den  forandrede  Aabningen  til  Acetabulum.  Med  Hensyn  til  Graden,  vare  5 
Luxationer  inkomplete,  1 komplet,  de  2 andre  uvisse.  Paa  Tabel  29  Fig.  1 er  fremstillet 
en  inkomplet  Luxation,  observeret  af  Verneuil  hos  en  Nyfødt.  Caput  femoris  var  legert 
fladtrykt  paa  det  Sted,  hvor  det  trykkede  paa  Limbus  eartilagineus,  og  denne  var  ligele- 
des fladtrykt  under  Trykket  opad  og  bagtil.  Hos  en  Pige  paa  2,1  Maaned  har  Parise  lige- 

ledes  bemærket  Applanation  af  Caput  femoris  og  Limbus  cartilagineus.  Derefter  kommer 
Beskrivelsen  af  Forholdene  i senere  Alder,  hvilke  her  forbigaaes. 

Pravaz  afhandler  i et  eget  Kapitel  den  pathologiske  Anatomi  af  Laarets  medfødte  Luxa- 
tioner  paa  samme  fuldstændige  Maade,  som  han  i samme  Specialværk  afhandler  Alt,  vedkom- 
mende denne  Deformitet.  Han  begynder  med  fuldstændig  at  beskrive  hin  Kasus,  observeret  af 
Paletta  1785,  og  gjengivet  af  denne  i Exercitationes  pathologicæ,  og  som  von  Ammon  kun  tildels 
henfører  til  Luxatio  congenita.  Det  var  en  Dreng,  14  Dage  gammel,  med  dobbelt  Luxation  : 
Acetabulum  var  i det  forreste  Parti  tillukket  ved  et  triangulært  Ligament,  nemlig  det,  der 
i normal  Tilstand  tillukker  Incisura  acetabuli,  men  var  her  bredere  og  stærkere  udviklet; 
den  øvrige  Del  af  Acetabulum  opfyldtes  af  Pulvinar  adiposum,  saaat  Caput  femoris  ikke 
kunde  optages  deri.  Kapselligamentet  var  videre;  Ligamentum  rotundum  forlænget.  Ca- 
put femoris  var  sphærisk.  Dernæst  anføres  Kasus  af  Simonin,  af  Vrolik,  af  Blandin,  m.  fl. 
Men  idethele  vedkomme  Beskrivelserne  ældre  Individer,  hos  hvilke  mange  sekundære 
Forandringer  i Artikulationens  Forhold  ere  indtraadte. 

Den  nyeste  Forfatter,  jeg  har  seet  afhandle  Luxationes  congenitæ,  er  Bouvier.  I hans 
Legons  cliniques  sur  les  maladies  chroniques  de  l’appareil  locomoteur  anføres  blandt  Andet,  at 
han  kun  kjender  3 eller  4 detaljerede  Autopsier  af  Luxationes  congenitæ  hos  Føtus  eller  Børn 
lidt  efter  Fødselen.  Det  første  Tilfælde  er  publiceret  i 1820  i Exercitationes  pathologicæ  af 
Paletta.  Siden  denne  Epoke  ere  nogle  nye  Observationer  samlede  af  forskj  ellige  Chirurger. 
Med  Hensyn  til  de  pathologiske  Forandringer  bemærkes : Ligamentum  rotundum  er 

i Almindelighed  forlænget;  det  er  tyndere,  sjeldent  fortykket,  undertiden  delt,  ligesom  baand- 
formigt.  Acetabulum  forsnævres,  naar  det  er  blevet  tomt,  efter  den  samme  physiologiske 
Lov,  hvorefter  Alveoli  og  Orbita  oblitereres,  naar  Tænderne  ere  faldne  ud  eller  Øjet 
borttaget.  Dets  Form  forandres,  det  bliver  triangulært;  dets  Vinkler  og  dets  Rande 

ere  altid  ordnede  paa  saadan  Maade,  at  de  første  svare  til  et  af  de  3 Stykker  i Os  coxæ, 
imedens  2 af  disse  Stykker  forene  sig  for  at  danne  enhver  af  dets  3 Rande.  Den  øverste 
Del  forbliver  dybest,  Obliterationen  er  fornemlig  udtalt  nedad.  Acetabulums  Formindskelse 
kan  begynde  meget  tidligt;  i visse  Tilfælde  er  Udslettelsen  meget  markeret  ved  Fødselen. 
Vrolik  har  seet  denne  Kavitet  betydelig  forsnævret  hos  et  Individ  paa  8 Aar;  det  kunde 
ikke  mere  optage  Hovedet,  og  fremstillede  allerede  den  triangulære  Form.  Der  gives  der- 
imod Tilfælde,  hvor  Kavitetens  Størrelse  forbliver  længe  i Forhold  til  Hovedets  Volum. 
Caput  ossis  femoris  formindskes  ofte  i Volum,  forlænges,  bliver  fladere;  Collum  kan 
forkortes,  sænke  sig  og  danne  en  Vinkel,  der  nærmer  sig  den  rette.  Man  har  i 
sjeldne  Tilfælde  iagttaget  en  fuldkommen  Destruktion  af  Caput  og  Collum.  Bækkenet 
frembyder  ejendommelige  Karakterer;  det  er  uregelmæssigt,  selv  naar  der  existerer  en 
dobbelt  Luxation.  Man  bemærker  i Almindelighed  en  Formindskelse  i Diameter  trans- 
versalis i Apertura  superior  og  en  Forlængelse  i den  samme  Diameter  i Apertura 
inferior,  der  skyldes  Afstanden  af  Ossa  ischii.  Man  bemærker  ogsaa  en  Formindskelse  i 
Bækkenets  Højde.  Er  der  Luxation  paa  den  ene  Side  alene,  er  der  Skjævhed  i Bækkenet. 
Der  viser  sig  næsten  altid  Forandringer  i Lemmets  Nutrition  og  en  standset  Udvikling  i 
Bensystemet.  Musklerne,  ofte  atrophiske,  blive  ved  Alderen  tildels  fedtmetamorphoserede. 

Sammenholdes  disse  her  efter  forskjellige  Forfattere  anførte  pathologiske  Fund,  vil 
man  idethele  taget  finde,  at  der  forekommer  megen  Forskjel  med  Hensyn  til  Artikulationens 
Forhold  i de  forskjellige  Tilfælde.  Den  generelle  Karakteristik  hos  Nélaton,  Malgaigne  og 

Bouvier  vedkommende  den  inkomplete  Luxatio  congenita  hos  Børn,  kan  for  en  Del  passe 
paa  nærværende  Tilfælde;  men  jeg  har  ikke  seet  nogen  nøjagtig  beskreven  Kasus,  der  i 
alle  Dele  kan  parallelliseres  med  den  af  mig  beskrevne,  hvis  Hovedtræk  ere : Labrum  car- 
tilagineum  fladtrykt  opad  og  udad;  Caput  femoris  kun  lidt  applaneret  paa  det  Sted,  hvor 
det  har  ligget  i Kontakt  med  Labrum  cartilagineum ; Ligamentum  rotundum  bredt  og  tykt; 
Kapseliigamentet  udvidet  opad  og  udad,  hvor  Caput  laa,  og  forresten  paa  en  Maade  ud- 
spændt over  Acetabulum.  Idethele  altsaa  Forandringer,  der  karakterisere  Luxatio  incompleta. 


Spørges  der  nu,  hvad  Kunsten  har  udrettet  og  kan  udrette  imod  enhver  af  disse 
Deformiteter,  saa  er  det  nødvendigt  igjen  at  afhandle  enhver  af  dem  isoleret.  Med 
Hensyn  til  Inversio  vesicæ  urinariæ  vil  jeg  strax  fremhæve  en  kategorisk  Bemærk- 
ning af  J.  Muller,  udtalt  i det  forhen  citerede  Værk:  „Ved  den  saakaldte  Inversio  ve- 

sicæ urinariæ  kan  der  iøvrigt  aldrig  være  Tanke  om  nogen  Behandling  (i  chirurgisk 
Henseende),  da  det  er  afgjort,  at  kun  Blærens  bagre  Væg  er  tilstede,  og  ligger  frem 
med  sin  indre  Flade.  “ Den  plastiske  Chirurgi  syntes  dog  her  at  burde  finde  et 
Feldt,  paa  hvilket  den  kunde  øve  sin  Virksomhed,  men,  saavidt  mig  bekjendt,  ere 
operative  Indgreb  for  at  hæve  eller  formindske  Deformiteten,  ikke  bievne  kronede  med 
Held.  Den  berømte  plastiske  Chirurg,  Dieffenbach,  har  i „Den  operative  ChirurgU  ikke 
ofret  Inversio  vesicæ  urinariæ  anden  Opmærksomhed,  end  blot  i Forbigaaende  at  nævne 
den  som  den  højeste  Grad  afEpispadi;  og  med  Hensyn  til  Epispadi  siger  han  udtrykkelig, 
at  man  kun  bør  foretage  en  plastisk  Operation  herfor,  naar  Spalten  ikke  strækker  sig  helt 
ind  i Blæren,  og  naar  Urinen  uafladelig  eller  kontinuerlig  flyder  ud;  heller  ikke  bør  man 
operere,  naar  Penis  er  saa  kort,  at  den  kun  synes  at  bestaa  af  Glans.  Angaaende  Inversio 
hos  Qyinden  nævnes  Intet.  Dieffenbach’s  Efterfølger  Langenbeck  har  imidlertid  ved  Ope- 
ration forsøgt  at  erstatte  Blærens  manglende  forreste  Væg  ved  at  løsne  Lapper  fra  Abdo- 
mens  Hud,  og  forene  dem  over  den  fremfaldne  Blære,  men  med  hvilket  Resultat  ved  jeg 
ikke,  ej  heller  om  det  ,.var  hos  Mand  eller  Qvinde.  Om  Forening  skulde  kunne  op- 
naaes,  vil  Resultatet  alene  blive  en  Reduktion  at  Spalten,  men  derved  kan  Urinens  uvil- 
kaarlige  Afløb  alligevel  ikke  hindres.  En  Urinrecipient  maatte  desuagtet  bæres.  I „Medical 
Gazette“  har  jeg  for  et  Par  Aar  siden  læst,  at  man  ved  et  af  Londons  Hospitaler  havde  den 
Ide  at  danne  en  bueformig  Lap  ovenfor  Inversionen,  at  trække  den  ned  foran  samme,  og 
tilhefte  den  her.  Operationen  blev  udført,  men  Individet  døde  en  Tid  efter  samme. 
Dette  refererede  Tilfælde  har  jeg  ikke  kunnet  finde  igjen.  Det  forekommer  mig  virkeligen, 
at  Abdomens  laxe  Hud  maa  kunne  benyttes  til  Transplantation,  og  det  paa  en  saadan 
Maade,  at  idetmindste  den  største  Del  af  den  prolaberede  Blærevæg  kan  blive  bedækket, 
og  helst  i Analogi  med  den  sidst  anførte  Methode,  hvor  man  kunde  sikre  sig  imod  at  Lap- 
pen gangrænerede  bort  ved  at  gjøre  Broen  saa  bred,  at  den  fra  begge  Sider  maatte  kunne 
ernæres  tilstrækkeligt,  og  ved  passende  Underlag  hindre  fra  at  berøres  af  Urin,  indtil  den  var 
cikatriseret.  Var  den  først  tilhelet,  maatte  den  vel  senere  kunne  flyttes  længere  nedad,  indtil 
det  hele  Parti  var  dækket  deraf.  Det  vilde  altid  være  et  stort  Gode,  jo  mindre  Aalmiugen 
blev,  hvorigjennem  Urinen  flyder  ud.  I en  Inauguraldissertation  af  Dr.  Morgelin : „Ueber  ange- 

borne  Harnblasenspalte  und  deren  Behandlung.  Mit  6 lith.  Taf.  Bern  1855“  fremsættes  visse 
Forslag  til  Behandling  af  Tilfældet  hos  mandlige  Individer : Blæren  skal  trykkes  tilbage,  Aabnin- 
gen  udad  mekanisk  tillukkes  (?)  ved  Hjælp  af  Penisrudimentet,  der  bøjes  opad;  Skambenene 
skulle  trykkes  imod  hinanden  ved  en  Bandage;  tilslut,  efterat  Blæren  er  hleven  rum- 
melig, skulle  Randene  i Spalten  forenes,  begyndende  ovenfra;  korte  Portioner  forenes  ad 
Gangen.  Nok  en  anden  Maade  kan  man  tænke  sig  at  kunne  lede  til  et  Resultat:  at  ætse 
eller  kauterisere  den  øverste  Vinkel  eller  Bue  analogt  med  den  af  Cloquet  foreslaaede  og 
i Anvendelse  bragte  Methode  ved  spaltet  Velum  palatinum;  men  skal  jeg  vove  at  trække 
nogen  Slutning  fra  de  Forsøg,  som  jeg  har  gjort  ved  denne  Slags  Deformitet  (Velum  pala- 
tinum fissum),  er  Intet  deraf  at  vente.  Saaledes  som  Sagen  hidtil  staar,  maa  altsaa  et  Re- 
servoir, en  Urinrecipient,  konstrueret  paa  en  saadan  Maade,  at  den  kan  omfatte  hele  Aab- 
ningen  og  tillige  strække  sig  ned  i Perineum,  være  det  eneste  Hjælpemiddel,  som  Kun- 
sten kan  byde  imod  Inversio  vesicæ  urinariæ.  En  saadan  er  inventeret  af  Bonn,  af  Stark 
og  heraf  gives  en  kort  Beskrivelse  i „Handbuch  der  chirurgischen  Instrumente  und  V er- 
bandlehre  von  Cessener,  Wien  1855.“  Hos  Vrolik  findes  paa  Tabel  29  aftegnet  et  Apparat, 
som  i det  Væsentlige  er  overensstemmende  med  det  af  Bonn  foreslaaede,  og  som  han  an- 
tager simplere  og  hensigtsmæssigere  end  denns.  Men  ethvert  s addan  t Apparat  bærer  dog 
Mangler  hos  sig,  hvor  godt  det  end  kan  være  konstrueret,  og  er  for  den  Syge  forbundet 
med  mange  Ulemper,  mest  afhængige  af  det  smertelige  Tryk,  det  udøver.  Imidler- 
tid ere  dog  disse  i Sammenligning  med  de  Besværligheder,  som  Individet  lider,  naar  Intet 
anvendes,  kun  for  Lidet  at  regne. 


Behandlingen  afLuxatio  femoris  congenita  paa  orthopædisk  Vej  tilhører  egentlig  kun 
den  nyere  Tid.  Den  store  Chirurg  Dupuytren  holdt  sig  kun  til  palliative  Midler:  Rolig- 
hed og  den  siddende  Stilling,  for  at  imdgaa,  at  Ledehovedet  skulde  stige  for  langt  op  paa 
Ala  ossis  ilei,  Badning  i koldt  Vand  for  at  styrke  Delene  omkring  Artikulationen,  et  Bælte 
omkring  Bækkenet,  der  omfattede  de  store  Trochanterer  for  at  holde  dem  i en  og  samme 
Højde.  Han  anfører  ogsaa,  at  nogle  navngivne  franske  Læger  havde  seet  Nytte  af  vedhol- 
dende Extension  hos  yngre  Individer.  Nélaton  fremhæver  især  Pravaz’s  Resultater,  ind- 
vundne ved  Hjælp  af  mekaniske  Apparater,  Gymnastik  og  specielle  Forholdsregler,  og  ud- 
trykker sig  bestemt  saaledes : Reduktion  af  Luxationes  femorum  eongenitæ  maa  nu  be- 
tragtes som  en  almindelig  Methode,  hvorved  kun  staar  tilbage  at  bestemme  de  Tilfælde, 
for  hvilke  den  kan  anvendes.  De  Betingelser,  som  lade  haabe  et  heldigt  Resultat,  ere 
følgende:  Barnet  maa  være  yngre  end  12 — -14  Aar,  af  god  Helbred,  og  fremfor  Alt  maa 

der  ikke  have  dannet  sig  nogen  ny  Artikulationsforbindelse  imellem  Caput  femoris  og 
Os  ilei.  Behandlingen  bestaar  i forberedende  Extension,  Reposition  og  Konsolidation. 
Den  forberedende  Extension  varer  en  forskjellig  Tid,  fra  2 — 6 Maaneder,  det  vil  sige, 
indtil  Caput  femoris  er  steget  nedenfor  Spina  ilei  anterior  & inferior.  Repositionen  foretages 
ved  Hjælp  af  Traktion  og  Tryk.  Konsolidation  tilvejebringes  ved  at  forhindre  ny  Forskyd- 
ning, Alt  ved  Hjælp  af  visse  mekaniske  Midler.  Da  Behandlingen  varer  længe,  er  det  nød- 
vendigt at  være  særdeles  opmærksom  paa  Individets  Almenbefindende.  Men  selv  efter  den 
fuldstændigste  Reduktion  skal  der  altid  blive  en  ringe  Haltning  tilbage.  Nélaton  opkaster 

det  Spørgsmaal  med  Hensyn  til  Gucrin’s  subkutane  Gjennemskjæring  tor  at  fremskynde  Re- 
positionen,  om  det  ikke  er  at  befrygte,  efterat  alle  Bevægelsesmidler  ere  tilintetgjorte,  at  Pa- 
tienten faar  et  uvirksomt  Lem,  meget  mindre  nyttigt  end  før  Repositionen. 

Malgaigne  siger  angaaende  Pravaz’s  Resultater : „Jeg  troer,  at  Humbert  og  Pravaz  have 
kunnet  bevirke  Repositionen;  der  er  endog  flere  Observationer  af  Pravaz,  hvor  Reduktionen 
synes  mig  ganske  Lydelig,  men  jeg  betragter  som  meget  sandsynligt,  at  Størsteparten  af  disse 
Reduktioner  forbleve  inkomplete  og  tilbøjelige  til  Recidiver.  Jeg  har  ikke  selv  seet  nogen  af  de 
helbredede  Individer,  men  jeg  ved,  at  en  af  de  skjønneste  og  varigste  Helbredelser  af  Pravaz 
ikke  har  bestaaet;  og  Spørgsmaalet  trænger  til  nye  Fakta  for  at  bedømmes  i sidste  Instans. “ 
Om  Guérin’s  subkutane  Gjennemskjæring,  for  hurtigere  at  reponere  Luxationen,  ud- 
trykker han  sig  omtrent  saaledes:  Naar  man  undtager  de  sjeldne  Kasus  af  Muskelretrak- 

tion,  gjøre  Musklerne  kun  ringe  Modstand,  og  deres  Gjennemskjæring  er  idetmindste 
unyttig.  Dersom  det  var  nødvendigt  at  giennemskjære  Noget,  skulde  det  være  den  forreste 
Del  af  Kapselen,  siden  Kapselen  selv  paa  dens  forsnævrede  Del.  Forøvrigt  have  ingen  af 
de  Helbredelser  nogensinde  været  veriticerede,  som  man  sagde  vare  erholdte  ved  dette 
Middel. 

Det  vigtigste  Værk,  hvoraf  Oplysninger  kunne  hentes  angaaende  Helbredelsens  Mulig- 
hed ved  Luxatio  femoris  congenita,  og  hvortil  de  2 sidstnævnte  Chirurgers  Formeninger 
støtte  sig,  er  unægtelig  Pravaz’s  Værk;  det  er  Alpha  og  Omega.  Pravaz  opstiller  følgende 
Slutsatser  i prognostisk  Henseende : 

1)  Den  pathologiske  Anatomi  af  Luxatio  femoris  congenita  viser  ikke  Umuligheden 
af  at  reponere  dette  Slags  Luxationer. 

2)  Kapselens  Forsnævring,  de  accessoriske  Ligamenters  og  de  retraherede  Musklers 
Modstand,  Acetaculums  Snæverhed  danne  ikke  uovervindelige  Hindringer  for  en  øjeblik- 
kelig Reposition  og  Koaptation. 

3)  Anatomiske  Undersøgelser  have  bevist,  at  Forandringernes  Størrelse  er  propor- 
tionel med  Luxationens  Ælde,  det  er:  med  Individets  Alder.  Prognosen  er  gunstigere,  jo 
yngre  Individet  er. 

4)  Dobbelte  Luxationer  afgive  bedre  Vilkaar  for  en  Heldig  Behandling  end  enkelte; 
thi  i de  første  er  Bækkenet  symmetrisk,  Lemmerne  lige  lange  o.  s.  v. 

5)  Om  Ledets  naturlige  Forhold  retableres,  forsvinde  dog  ikke  aldeles  Hoftens  og 
Lemmets  abnorme  Form,  heller  ikke  Uregelmæssigheder  i Gangen,  fordi  disse  Symptomer 
afhænge  for  en  Del  af  andre  konsekutive  Anomalier,  som  ikke  hæves  aldeles  efter  Reduk- 
tionen. 

6)  En  falsk  Artikulation  i liden  Afstand  fra  Acetabulum  gjør  ikke  Reduktionen  ab- 
solut umulig,  dersom  Kommunikationen  imellem  de  2 Kaviteter  ikke  er  afbrudt,  ved  at  den 
fælles  Kapsel  er  oblitereret. 

7)  Naar  det  primitive  Acetabulum  er  forstørret  ved  et  dybt  Nedtryk  paa  dets  ba- 
gerste Rand,  kan  Ledehovedet  alligevel  fixeres  i dette  anomale  Receptaculum. 

Til  Bevis  for  disse  Sætninger  meddeler  han  19  Observationer,  der  næsten  alle  ere 
ledsagede  af  Helbredelse.  Og  endelig  beskriver  han  den  i Anvendelse  bragte  Methode,  der 
fordrer  et  meget  kompliceret  Apparat  af  Maskiner. 

Men  nu  kommer  Modsætningen:  Bouvier  har  i sine  Forelæsninger  søgt  at  bevise,  at 
der  ikke  er  skeet  Helbredelse.  Han  polemiserer  paa  følgende  Maade : Den  pathologiske 

Anatomi  viser  os  vel  de  store  Hindringer,  som  modstaa  Repositionen,  Hindringer,  som 
ligge  i Kapselens  og  Acetabulums  Forhold,  men  den  har  endnu  ikke  lært  os,  hvorvidt  hine 
Obstakler  ere  konstante,  saavel  med  Hensyn  til  Individernes  Alder,  som  med  Hensyn  til 
individuelle  Variationer  i denne  Deformitet.  Efter  de  anatomiske  Undersøgelser,  som  hid- 
til ere  gjorte,  vil  det  være  en  Tilfældighed,  at  man  træffer  en  Kasus,  hvor  Kapselen  ikke 
sætter  en  betydelig  Hindring  imod  Repositionen,  hvor  Acetabulums  partielle  Obliteration 
ikke  er  en  anden  ikke  mindre  alvorlig  Hindring,  for  at  den  normale  Artikulation  gjendan- 
nes.  Det  er  muligt  i visse  Luxationer,  at  Kapselen  er  forbleven  rummelig  nok  til  at  tillade 
Hovedet  igjen  at  indtræde  i sin  Kavitet,  og  disse  ere  gunstige  for  Repositions-Forsøg.  Det 
vil  da  kunne  lykkes  at  reponere Hovedet  i Acetabulum,  men  man  vil  finde  det  meget  vanskeligt  at 
holde  det  deri.  Pravaz’s  Værk  indeholder  19  Observationer,  næsten  alle  med  Helbredelse. 
Hans  Efterfølger  har  endvidere  forøget  dette  Antal;  han  har  samlet  22  Exempler  paa  reponerede 
Luxationer.  Alle  disse  Fakta,  understøttede  ved  Bedømmelse  af  Fakultetet  i Ly  on,  frem- 
byde alle  ønskelige  Betingelser  for  at  være  authentiske.  Men  dette  er  ikke  Alt : en  Kom- 
mission, udnævnt  af  Académie  des  Sciences  proklamerer  Pravaz’s  Held,  men  den  bevidner 
imidlertid  ikke,  at  han  har  dannet  en  normal  Artikulation.  Det  er  simpelt  hen  fejlagtig 
Diagnose!  paastaar  Bouvier.  Under  Bouvier  i Hopital  des  Enfans-malades  er  Methoden 
med  subkutane  Incisioner,  forenede  med  langsom  Extension,  med  voldsomme  Trækninger 
i forskjellige  Retninger,  i forskjellige  Stillinger  mislykket.  Desuagtet  gjør  han  den  Ind- 
rømmelse, uagtet  Utilstrækkeligheden  af  de  Beviser,  som  hidtil  ere  skaffede  tilveje  til  Gunst 
for  Repositionen,  at  det  maaske  ikke  vil  være  umuligt  at  udhule  en  ny  Kavitet  paalleum, 
paa  det  gamle  Acetabulums  Tomt,  dersom  man  iforvejen  har  kunnet  bringe  Laarbensliovedet 
i Kontakt  med  samme. 

I samme  Journal  (1’ Union  médicale  for  Aaret  1855)  har  Gillebert  d’  Hercourt,  Méde- 
cin  de  l’étabhssement  Pravaz  å Lyon,  taget  til  Gjenmæle  imod  Bouvier.  Det  indeholder 
Forsikringer  om  Methodens  Paalideliglied  og  Resultater,  konstaterede  igjennem  flere  Aar  og 
af  mange  Chirurger  og  Kommissioner.  Kun  Bouvier  er  den  eneste  Modstander. 

Sagens  Vigtighed  har  bevæget  mig  til  at  følge  denne  Strid  indtil  nærværende  Tid. 
Vi  se,  at  der  har  hævet  sig  vægtige  Stemmer  for,  enkelte  imod  Helbredelsens  Mulighed. 
Under  alle  Omstændigheder  fremgaar  af  de  tilvejebragte  Oplysninger,  [at,  for  at  naa  Maa- 
let,  udfordres  overmaade  lang  Tid,  at  Individet  plages  og  pines,  og  dets  Helbred  sættes 
paa  Spil,  og  at  Resultatet  alligevel  bliver  en  leger  Haltning.  Det  fremgaar  endvidere  der- 
af, at  kun  indtil  en  vis  Tid,  nemlig  før  Dannelsen  af  en  ny  Artikulation,  kan  der  tænkes 
paa  at  anstille  noget  Helbredelsesforsøg,  lutter  Forhold,  som  i de  allerfleste  Tilfælde  i sig 
indeholde  liden  Opfordring  til  radikalt  at  hæve  Ondet.  Det  maa  heller  ikke  oversees,  at 
det  kan  være  Vanskeligheder  underkastet  at  stille  en  bestemt  Diagnose  med  Hensyn  til 
Sygdommens  Væsen,  nemlig  hos  fyldige  og  velnærede  Børn,  hvor  kun  Symptomet  Halt- 
ning eller  Vaklen  er  det  eneste  fremtrædende  Phænomen;  thi  dette  kan  være  begrundet  i 
forskjellige  abnorme  Dannelsesfejl  af  de  i Ledet  integrerende  Dele,  uden  at  der  existerer 
nogen  Lnxation,  hvilket  Sandifort  har  oplyst  ved  anatomiske  Undersøgelser.  Dersom  Lu- 
xationens  Standpunkt  var  i alle  Tilfælde  det  samme,  som  i nærværende  Kasus,  for  Hvilket 
der  gives  analoge  Tilfælde,  især  efter  den  af  Nélaton  og  Malgaigne  fremsatte  generelle  Ka- 
rakteristik, maa  man  vel  indrømme,  at  Forandringerne  i Delene  ikke  ere  saa  betydelige, 
da  Hovedet  staar  paa  Randen  af  Acetabulum  paa  det  fladtrykte  Labrum  (Luxatio  incom- 

pleta),  at  der  ikke  synes  at  skulle  være  nogen  væsentlig  Hindring  for  at  bringe  Hovedet 
tilbage  i sin  Hulhed.  Vanskeligheden  vil  kun  bestaa  i at  bolde  det  her.  Men  hvor  hurtigt 
de  videre  Forandringer  indtræde,  eller  om  saadanne  allerede  ere  indtraadte,  er  vist  meget 
vanskeligt  i det  konkrete  Tilfælde  at  bestemme.  Dersom  Deformiteten  kunde  erkjendes 
strax  efter  Fødselen,  eller  idetmindste  før  Barnet  begyndte  at  gaa,  vilde  Betingelsen  for  at 
Helbredelse  under  passende  Behandling  skulde  lykkes  være  tydeligere  forhaanden  end  se- 
nere; men  der  er  i Regelen  Intet,  som  vækker  Mistanke  om  en  Deformitet,  førend  Barnet 
begynder  at  gaa,  og  selv  i den  første  Tid  af  dets  Gaaen  er  man  saa  vant  til  at  iagttage 
dets  Vaklen,  da  man,  som  almindeligt  er  Tilfældet,  hjælper  det  i at  holde  sig  oprejst,  og 
ikke  lader  det  følge  Reglen:  først  at  krybe  førend  at  gaa.  Det  bliver  vel  saaledes  en  Re- 
gel, at  Lægen  i det  tidligste  spørges  tilraads,  efterat  Barnet  er  blevet  3 — 4 Aar  gi. ; thi  da 
først  viser  det  sig  tydeligt,  at  noget  Galt  er  paafærde,  og  ikke  blot  en  Svækkelse  i Lem- 
merne; tbi  eftersom  Barnet  bhver  ældre,  opkomme  større  Misforhold  imellem  Underex- 
tremiteterne  og  Kroppen,  ligesom  andre  tydelige  Abnormiteter  tillige  give  sig  tilkjende  i 
deres  naturlige  Form.  Men  paa  den  Tid  maa  allerede  endel  sekundære  Forandringer 
i Artikulationens  Forhold  være  indtraadte,  der  mere  svække  Haabet  om  et  heldigt  Resultat, 
end  om  Tilfældet  var  bleven  taget  under  Behandling  strax  efter  Fødselen.  Jo  længere 
der  udsættes  med  Kuren,  jo  mere  stille  alvorlige  Hindringer  sig  ivejen  for,  at  noget 
Væsenthgt  kan  udrettes.  Og  derfor  bhver  det  vel  et  Spørgsmaal,  om  kurativ  Behandling 
ikke  burde  indskrænkes  til  det  1ste  Leveaar,  hvorimod  man  senere  burde  være  henvist 
alene  til  palliativ  Behandling. 

Forklaring  over  Figurerne. 


• Prolapsus  vesicæ  urinariæ  i Forhold  til  Underlivsvæggen  og  Genitalia. 

a.  Navlearret, 

b.  Papille  med  Aabning  for  Ureter, 

c.  Fold  imellem  begge  Papiller, 

d.  Labium  majus, 

e.  den  overste  Extremitet  af  Labium  minus,  der  danner  en  Hætte  om 

f.  den  ene  Halvdel  af  Clitoris, 

g.  den  nederste  Extremitet  af  Labium  minus, 

h.  Aabningen  i Hymen. 

. Bækkenet,  seet  indvendigfra. 

a.  Rectum, 

b.  Ovarium, 

c.  Tuba  Fallopiæ, 

d.  Ligamentum  rotundum, 

e.  Uterus, 

f.  Ureter, 

g.  Arteria  umbilicalis, 

h.  Urinblærens  rynkede  Peritonealflade, 

i.  Aabningen  i Umbilicus  for  Hernia. 

Rækkenet,  seet  nedenfra,  for  at  rise  Afstanden  mellem  Ossa  pubis,  Retningen  af  Os  coecrgis 
Musklerne  i Perineum  og  Articulus  coxæ. 

a.  Constrictor  eunni, 

b.  Transversus  perinei, 

c.  den  profunde  Portion  af  samme, 

d.  Ischio-cavernosus, 

e.  Corpus  cavernosum  clitoridis, 

ff.  det  gjennemskaarne  Ligamentum  rotundum, 

g.  den  udvendige  fladtrykte  Del  af  Labrum  cartilagineum, 

h.  fremspringende  Fold  af  Kapselligamentet,  fremkommen  ved  Ledehovedets  Udaddrejning, 

i.  Tendo  af  Psoas, 

j.  Ledehovedets  fladtrykte  Side, 

k.  Obturatorius  internus, 

l.  Pyriformis, 

m.  Nervus  ischiadicus, 

Fig.  4.  Acetabulum. 

a.  Et  Stykke  af  Kapselligamentet, 

b.  den  forreste  Halvdel  af  Labrum  cartilagineum, 

c.  den  bagerste  fladtrykte  Halvdel  af  samme, 

d.  det  overskaarne  Ligamentum  internum, 

e.  Fedtmasse. 

Fig.  5.  Caput  femoris  i Situs,  artikulerende  med  det  fladtrykte  Labrum  cartilagineum,  og  bedækket 
af  Gluteus  minimus, 

a.  Nervus  og  Vasa  glutea, 

b.  Pyriformis, 

c.  Nervus  ischiadicus, 

d.  Obturatorius  internus, 

e.  den  dybe  Fure  for  Psoas. 

